Resepi Mudah Berbuka Dengan Nutella! Senang Disediakan, Sedap & Rasa Bertenaga

Masuk bulan Ramadan ni, pasti si ibu dah buat senarai resepi berbuka untuk 30 hari kan? Macam biasa lah, asal nak masuk bulan puasa je, mula lah si ibu dah start plan nak masak apa. Ha waktu inilah dorang akan mula pening dan takde idea nak masak apa untuk berbuka. Mula lah ‘selongkar’ resepi kat Google tu! Haha.

Para ibu sekalian jangan risau. Kali ini kami akan kongsikan dengan anda resepi berasaskan Nutella. Haa, menarik kan?

Nutella ini diperbuat daripada bahan berkualiti tinggi dengan rasa koko dan hazelnut yang sangat memuaskan walaupun hanya dengan amaun sedikit jer tau. Bukan itu jer, teksturnya yang lembut juga memudahkan anda senang untuk gabungkan dalam masakan atau makanan anda tu. automatik jadi lagi sedap!

Geng-geng ibu pun tak payah susah hati dah sebab dengan Nutella dorang dapat hidang dan masak makanan yang boleh ‘cairkan’ hati famili semua tanpa effort lebih pun. Ye dak? Barulah dorang sayang lebih. Masak hari-hari pun takpe, ahaks.

Ada 3 Ramadan Jar, koleksi perayaan Nutella baharu yang anda patut cuba. Limited edition tau Ramadan Jar seberat 680 gram ini sebabnya hanya dijual mulai April sehingga Mei sahaja.

Ingat, ianya terhad yer. Jadi, anda perlu cari di mana-mana kedai runcit utama, pasar raya dan kedai serbaneka terpilih sahaja. Jadi, dapatkan segera sebelum habis, okay?

Bila dah dapatkan edisi terhad Ramadan Jar tu, baru lah anda boleh ikut resepi yang kami beri ini. Kami tak nak anda kering idea lagi dah, hehe. Yang paling penting, resepi yang akan dikongsikan ini sangat mudah disediakan, sedap dan juga bertenaga! Sesuai sangat untuk dihidangkan semasa berbuka di bulan Ramadhan ini.

Bahan yang diperlukan:
5 Keping Roti Putih (Tanpa kerak roti)
50 Gr Mentega
30 Gram Gula Perang
1 sudu teh Serbuk Kayu Manis
Secubit garam

Untuk Salutan:
2 biji telur
1/2 sudu besar Serbuk Kayu Manis
20 Ml Susu
Mentega Cair untuk Memasak
100 gr serbuk roti

Langkah 1
a. Ratakan kepingan roti dengan penggelek.
b. Cairkan 50 Gram Mentega kemudian ketepikan dan biarkan sejuk.
c. Dalam mangkuk, campurkan mentega cair, gula perang dan 1 Sudu teh serbuk kayu manis. Gaul sebati
d. Sapukan doh pada roti dan canai menjadi gulungan kecil.

Langkah 2
a. Dalam mangkuk lain, campurkan 2 biji telur, 1/2 sudu teh serbuk kayu manis dan 20Ml susu. Pukul hingga rata.
b. Cairkan sedikit mentega dalam kuali untuk memasak.
c. Gulung hirisan roti ke dalam doh telur dan masukkan ke dalam kuali dengan api perlahan.

Langkah 3
a, Masak sehingga warna perang keemasan.
b. Untuk hidangan, sapukan 15 Gr Nutella®.

Bahan yang diperlukan (6 portion):
250 g tepung biasa
125 g Mentega
125 g Gula
4 g serbuk penaik
1 Telur
1 kuning telur
Perahan sebiji lemon
Garam
90 g Nutella® (15 g/portion)

Langkah 1
Masukkan tepung dan serbuk penaik ke dalam adunan di atas papan pastri. Masukkan mentega yang sudah dicairkan di bahagian tengah. Gaul dengan cepat untuk jadikan “crumbs” kemudian tambahkan gula, kuning telur dan telur, parutan kulit limau dan secubit garam. Campurkan semuanya dengan cepat, sehingga menjadi bentuk bola. Balut dengan kain dan masukkan ke dalam peti ais untuk berehat selama 30 minit.

Langkah 2
Gunakan penggelek, canai doh setebal 5mm dan potong bulatan lebih besar sedikit daripada loyang pastri yang akan anda gunakan.

Langkah 3
Masukkan doh ke dalam loyang yang telah digris dan ditabur tepung. Bakar dalam ketuhar yang telah dipanaskan terlebih dahulu pada suhu 180°C selama 8-10 minit. Selepas itu, keluarkan tart dari bekas dan biarkan ia sejuk. Isi tart dengan Nutella® dan hidangkan.

Bahan yang diperlukan:
¾ cawan (175 mL) badam kisar
¼ cawan (60 mL) kurma
¼ cawan (60 mL) kelapa kering tanpa gula
6 sudu besar (90 mL) sirap maple tulen
½ sudu teh (2 mL) kayu manis tanah
1/3 cawan (75 mL) Nutella®
3 gr serbuk coklat
30 gr Mentega cair

Langkah 1
Dalam pengisar makanan, letakkan badam, kurma, kelapa parut kering, sirap maple 90ml dan 1 sudu teh kayu manis; gaul sehingga adunan sekata.

Langkah 3
Hidangkan Bebola Kurma Nutella® dengan 2 sudu teh (10 mL) Nutella®, pasti sedap untuk berbuka puasa.

Amacam gais? Menarik kan resepi yang kami kongsikan ini. Mudah sangat. Buat dengan anak-anak pun boleh. Cipta memori gituh. Kami pasti anak-anak terutamanya akan jatuh cinta dengan resepi dari Nutella ini. Sedap!

Untuk banyak lagi resepi menarik anda boleh lawati LINK INI. Barulah ngam!

Gais, dah alang-alang anda sediakan makanan ikut resepi yang kami beri ini, apa kata anda rajinkan diri sedikit untuk masuk peraduan menarik dari Nutella ni.

Ambil gambar jer, then upload dalam Facebook atau Instagram anda, tak susah pun. Mana tahu anda salah seorang pememang Pembakar Ketuhar Electrolux yang bernilai RM149 tu. Barulah rasa ceria, erat bersama. Hiks!

Caranya
1. Ambil gambar keluarga berbuka dengan bekas Nutella
2. Muat naik gambar ke Instagram ATAU Facebook anda dan tag @NutellaSEA atau Nutella Malaysia Faceboook serta hashtag #NutellaRamadan
3. Pastikan akaun Instagram / Facebook anda dalam tetapan umum dan ikuti Facebook Nutella untuk info terkini tentang peraduan.

Tempoh peraduan ini bermula SEKARANG sehingga 1 Mei 2022 sahaja ye. Boleh KLIK LINK untuk tahu tentang peraduan ini. Sebanyak 20 foto terbaik akan dipilih dan menerima hadiah yang kami sebutkan di atas tadi tu. Wuu, teruja ke tak uols?

Untuk info lanjut boleh ke media sosial Facebook, dan Instagram Nutella atau boleh je layari Website dan YouTube Nutella.


Kerap Jadi Heroin, Sharifah Rose Anak Emas Stesen TV?

Masih baru dalam dunia lakonan namun pelakon Sharifah Rose dilihat sering muncul sebagai heroin. Setakat tahun ini, Rose tampil sebagai heroin dalam dua drama.

Susulan itu, ada yang mendakwa Sharifah Rose sebagai anak emas stesen televisyen kerana dilihat kerap menjadi heroin. Menafikan dakwaan itu, Rose berkata tawaran yang diterima adalah rezeki yang sudah tertulis.

BACA: Tak Nak Dituduh Kaki Ciplak, Sharifah Rose Tukar Nama Jenama Tudung

“Nak cakap anak emas bukanlah anak emas pun… mungkin first drama dengan Redza Rosli iaitu Kekasih Hati Mr Bodyguard dapat banyak perhatian penonton dan dari situ stesen tv nampak saya dan daripada situlah kerjaya saya mula berkembang.

“Do You Love Me, Captain? drama ketiga saya jadi heroin, saya anggap semua ini adalah rezeki Alhamdulillah,” katanya.

Meskipun ada yang mengkritik mengenai lakonannya, bagaimanapun Rose tidak sesekali patah semangat. Malah dia terus belajar untuk memantapkan mutu lakonannya.

“Memang dari dulu saya tak pernah ambil hati bila lakonan saya dikritik sebabnya kadang-kadang saya ada buat salah yang saya sendiri tak perasan. Saya rasa dah buat yang betul tapi mereka nampak ada salah sebab kita tak nampak bila diri kita dalam screen.

“Dari situ saya belajar untuk menjadi yang lebih baik dari sebelum ini. Macam kali ini saya bergandingan dengan Ali, kami sama-sama masih baharu jadi kami banyak belajar di antara satu sama lain,” katanya.


“6 Tahun Terjebak Najis Dadah, Satu Penyesalan Terbesar”

Penyanyi Ezad Lazim mengakui bergelar artis bukanlah sesuatu yang dibanggakan apatah lagi dia meninggalkan sekolah untuk menjadi artis.

Memetik BH Online, Ezad mengakui tidak pandai dalam pelajaran serta meminta mereka diluar sana untuk belajar selagi ada peluang dan tidak menjadi seperti dirinya.

“Saya akui, tidak pandai dalam pelajaran. Tindakan saya meninggalkan alam persekolahan dan terus terjun ke bidang nyanyian adalah pengorbanan besar yang pernah dilakukan dalam hidup.

“Dari Alor Setar, Kedah, saya sambung tingkatan lima di sebuah sekolah swasta di Kuala Lumpur. Namun, pelajaran saya tidak ke mana, malah, keputusan Sijil Pelajaran Malaysia (SPM) pun lingkup.

“Jangan contohi saya, belajarlah selagi ada ruang dan peluang. Ketika saya meninggalkan alam sekolah untuk menjadi artis, ramai anggap tindakan saya tidak bijak. Ada yang anggap nasib artis tidak semuanya indah,” katanya.

Meskipun memilih kerjaya sebagai artis, Ezad berkata dia tidak menyesal dengan pilihannya namun kesilapannya terjerumus dengan dadah adalah penyesalan terbesar dalam hidupnya.

“Sedangkan, rakan sebaya berjaya melanjutkan pelajaran ke pusat pengajian tinggi. Saya tak pernah menyesal pilihan saya. Pilihan itulah juga menjadikan saya manusia.

“Namun, saya salah percaturan dan kesilapan yang pernah dilakukan apabila enam tahun terjerumus dengan najis dadah. Itu satu penyesalan terbesar yang saya harap tidak akan berulang lagi,” katanya.

Berdepan zaman kejatuhan dan kegelapan hingga hampir putus asa dalam hidup, bagaimanapun Ezad bangkit dengan sokongan keluarga dan peminat.

“Najis dadah juga membuatkan kehidupan dan kerjaya saya hampir musnah. Namun, berkat sokongan keluarga dan peminat yang sentiasa memberikan semangat, saya bangkit semula dan belajar berubah menjadi insan lebih baik.

“Saya bertuah kerana isteri tersayang, Nor Azeana Ramli menjadi nadi dan tulang belakang. Isteri jugalah yang menguruskan perjalanan kerjaya saya. Alhamdulillah, saya masih berdiri atas paksi yang sama iaitu berkongsi karya seni buat peminat yang setia menyokong,” katanya.


Arja Lee Kini Pensyarah Di Universiti Malaysia Kelantan

Kini bergelar pensyarah di Universiti Malaysia Kelantan (UMK) sejak beberapa bulan lalu, impian pelakon Arja Lee untuk menceburi bidang akademik menjadi kenyataan.

Menurut Arja, dia sudah lama menyimpan hasrat untuk menjadi pengajar serta berkongsi ilmu sebagai anak seni kepada generasi muda.

BACA: Arja Lee Akui Ada Artis Tidak Puas Hati Dengan Dirinya

“Alhamdulillah, UMK menawarkan saya untuk berkhidmat menjadi pensyarah dalam bidang seni persembahan. Saya pun baharu saja menamatkan pengajian peringkat sarjana dalam bidang itu.

“Saya melihat tawaran itu satu rezeki yang cukup bermakna kerana inilah masa untuk berkongsi ilmu sebagai anak seni. Saya ingin melihat anak-anak muda kita bersedia dan cukup serba-serbi terutama yang ingin menceburi bidang seni.

“Saya berazam memikul tanggungjawab sebagai ahli akademik sebaiknya dan berbakti dengan ikhlas menabur ilmu. Jalan sudah terbuka dan saya perlu memanfaatkan sebaiknya kepercayaan diberikan UMK ini,” katanya.

Dalam pada itu, Arja berkata sudah tiba masanya untuk dia fokus dalam bidang akademik. Ujarnya lagi, memiliki kerjaya lain amat penting supaya tidak bergantung dengan pekerjaan sebagai artis.

“Saya sudah berada di tahap yang berfikiran jauh ke hadapan mengenai arah tuju hidup saya. Saya mencari jaminan kerjaya yang mampu memberikan saya kepuasan selain tidak risau mengenai pendapatan.

“Kalau sekiranya bidang glamor bukan lagi fokus saya selepas ini, sekurang-kurangnya masih dapat gunakan ilmu seni dalam akademik. Dan saya yakin jalan dipilih ini yang terbaik,” katanya.

Terdahulu, Arja mengambil Ijazah Sarjana dalam bidang Pengajian Seni di Universiti Pendidikan Sultan Idris (UPSI), Tanjung Malim, Perak.


Bergaya Pakai Bandana, Ameera Khan Kembali Buka Tudung?

Sejak Mac tahun lalu, penampilan adik kepada selebriti terkenal Neelofa iaitu Ameera Khan menjadi perhatian ramai apabila kembali berhijab.

Malah, rata-rata netizen memberi respon positif melihatkan penampilan Ameera yang kini lebih sopan. Bagaimanapun, baru-baru ini perkongsian foto Ameera mengundang kecaman netizen.

BACA: Nabila & Ameera Khan Akui Kejayaan Neelofa Beri Motivasi Untuk Berjaya

Menerusi foto itu, Ameera hanya berbaju-T lengan pendek dan mengenakan skaf yang diikat seperti bandana untuk menutupi bahagian kepalanya namun sebahagian besar rambutnya terjurai.

Seperti sudah dijangka, foto tersebut dikritik oleh netizen seolah-olah kembali membukan hijab semula seperti sebelum ini.

Tidak kurang juga ada netizen yang keliru dengan imej Ameera yang sering ‘on-off’ dalam berhijab. Malah ada yang mempersoalkan bukankah gadis itu sudah berhijab.

Meskipun ramai yang mengkritik dan mengecam, namun ada netizen yang mendoakan agar Ameera kekal istiqamah dalam menutup aurat serta mengikut jejak langkah kakaknya, Neelofa.


Daiyan Trisha Doa Cepat Jumpa Jodoh Di Jabal Rahmah

Kini berada di Tanah Suci Mekah bagi menunaikan ibadah Umrah, pelakon dan penyanyi Daiyan Trisha tidak melepaskan peluang untuk berdoa agar dipertemukan jodoh di Jabal Rahmah.

Menerusi satu perkongsian di Instagram, Daiyan dilihat ada memuat naik entri menulis tentang kisah pertemuan Nabi Adam dan Siti Hawa di Jabal Rahmah selepas terpisah ratusan tahun.

“Jabal Rahmah merupakan lokasi pertemuan di mana Nabi Adam dan Siti Hawa bersatu pertama kali di bumi selepas dipisahkan beratus tahun di syurga.

“Ya Allah, Ya Tuhanku, semoga Kau pertemukan jodoh yang terbaik buat diriku. Mungkin dah tiba masanya,” tulisnya.

Terdahulu, Daiyan berkata dia hilang rasa untuk melancong biarpun pintu sempadan telah dibuka. Katanya lagi, rupanya Tanah Suci Mekah membuka pintu hatinya untuk kembali ‘terbang’ ke luar negara.


Teringat Dekat Anak, Kak KM Menangis Jam 4 Pagi Masak Lauk Sahur

Baru-baru ini perkongsian usahawan kontroversi, Kak KM memuat naik video momen sedih menghantar anak sulungnya menyambut pengajian di Universiti Malaya.

Menerusi video itu, Kak KM dilihat menangis ketika memeluk anaknya itu sebelum melepaskan anaknya untuk hidup berdikari sebagai pelajar selepas ini.

BACA: Kak KM Izinkan Anak Hisap Rokok Daun, Cara Didik Elak Buat Sorok-Sorok

Malah, dalam perkongsian terbaru Kak KM ada meuat naik video meluahkan rasa rindu serta menangis ketika memasak juadah bersahur kesukaan anaknya itu.

Menurut Kak KM, anak perempuannya itu sangat suka meratah kentang goreng lauk tersebut serta mengatakan tidak kuat tanpa anaknya itu.

Perkongsian Kak KM itu mendapat pelbagai reaksi daripada netizen yang turut sebak serta memahati hati seorang ibu apabila berjauhan dengan anak mereka.

Malah, ramai yang berongsikan pengalaman mereka sendiri dimana ibu bapa perlu berkorban serta terus kuat demi melihat anak-anak berjaya di menara gading.


Tiada Tawaran, Ameng Duduk Rumah Baca Al-Quran

Biarpun tiada undangan nyanyian pada Ramadan kali ini, vokalis kumpulan Spring, Ameng meluahkan rasa syukur kerana diberikan ruang untuk beribadah.

Menurut Ameng, selepas beberapa bulan sibuk dengan kerja, bulan Ramadan adalah waktu untuk dia fokus dengan melakukan ibadah dengan membaca Al-Quran dan menunaikan solat terawih.

“Dalam setahun, ada 12 bulan, jadi apa salahnya meluangkan masa selama sebulan untuk beribadah. Buat apa yang mahu kejar semuanya dalam bulan ini, sebab sebelum ini sudah sibuk bekerja. Jadi, saya tidak mahu melepaskan peluang dan mahu sempurnakan ibadah saya sebaik yang boleh.

“Saya sendiri sememangnya merancang dari awal untuk fokus pada ibadah puasa, dari solat subuh di masjid, membaca al-Quran, terawih dan sebagainya. Sebab itu, tak mengapa jika tiada ‘job’ bulan ini sebab boleh fokus dengan ibadah,” katanya.

Kata Ameng lagi, dia tidak menafikan pendapatannya agak terjejas selepas sekian lama tidak bekerja namun memilih untuk berjimat cermat.

Dalam pada itu, Ameng mengakui tawaran kerja tidak banyak dan hanya menerima satu hingga dua undanggan nyanyian sejak industri kreatif dibenarkan untuk beroperasi sejak hujung tahun lalu.

“Saya belum menerima tawaran menyanyi meskipun penyanyi lain banyak menerima tawaran menjayakan showcase seperti kita boleh tengok. Ada konsert Datuk Jamal Abdillah, Zamani, Awie dan sebagainya.

“Tetapi, saya belum dipanggil, cuma saya ada tawaran menjayakan program Hiburan Minggu Ini terbitan RTM, tetapi dibatalkan berikutan salah seorang anggota Spring positif COVID-19.

“Jadi mungkin akan dibuat selepas Aidilfitri nanti. Jujurnya, saya hanya menerima satu hingga dua undangan selepas industri kreatif dibenarkan kembali beroperasi. Itu pun menghadiri forum di masjid. Tetapi, tidak mengapalah, saya duduk di rumah sahaja baca al-Quran,” katanya.


Dituduh Lari Bayar Hutang, Mawar Karim Dakwa Difitnah Individu Digelar ‘S’

Semalam hangat diperkatakan mengenai usahawan Mawar Karim yang didakwa lari membayr hutang berjumlah RM720,000 yang dipinjam daripada seorang kenalan.

Tampil mempertahankan dirinya, Mawar mendakwa dia difitnah oleh seorang individu digelar ‘S’. Mawar mendakwa lagi, ini bukan kali pertama dia fitinah.

BACA: Didakwa Lari Bayar Hutang RM720,000, Mawar Karim Berdepan Risiko Bankrap

“Wahai S, tak habis-habis lagi create cerita fitnah fasal saya. Last year SJR (sekatan jalan raya), cukup setahun fasal lari hutang, tiba-tiba mai (datang) bankrup pula dah.

“Nak bagi saya malu satu Malaysia, jangan one day terbalik pula ceritanya. Orang tahu siapa gerangan S ni,” tulisnya di Instastory.

Terdahulu, media melaporkan bekas isteri pelakon Fizo Omar itu bakal berdepan pengisystiharan bankrap selepas didakwa ingkar perjanjian.

Mawar didakwa meminjam wang dengan jumlah tersebut daripada seorang kenalan bernama Nabil Mat Jahya bagi tujuan modal memulakan perniagaan.

Bagaimanapun, selepas lebih 10 bulan, Mawar gagal untuk melangsaikan hutang tersebut. Justeru itu, satu notis tuntutan bayaran dihantar kepada Mawar namun tiada jawapan.

Mengikut perjanjian bertulis antara kedua-duanya Mawar dikehendaki membayar pinjaman itu secara ansuran atau jumlah penuh dalam tempoh tujuh bulan bermula tarikh pinjaman iaitu pada 7 Jun 2021.


Didakwa Miliki Dadah, Tauke Jambu Anggap Ini Semua Ujian Allah

Semalam hangat diperkatakan berita mengenai pelawak Tauke Jambu dan empat lagi rakannya didakwa di Mahkamah Majistret Kuala Lumpur semalam atas pertuduhan memiliki dadah jenis ketamin Ahad lalu.

Bagaimanapun, Tauke atau nama sebenarnya Zamatul Amri Zakaria bersama empat rakannya mengaku tidak bersalah selepas pertuduhan terhadap mereka dibacakan.

Sementara itu menjengah di Insta Story Tauke, pelawak itu dilihat ada memuat naik status menganggap apa yang berlaku adalah ujian daripada Allah.

Dapat dilihat Tauke ada berkongsikan video perlawanan boxing berserta kapsyen namun tidak dapat dipastikan maksudnya. Setakat ini, tiada kenyataan lanjut daripada Tauke berhubung kontroversi tersebut.

Terdahulu, Tauke yang tidak diwakili peguam merayu jaminan rendah atas alasan pendapatannya terjejas dan ini adalah kesalahan pertamanya.

Mahkamah kemudian membenarkan setiap tertuduh diikat jamin RM3,700 dengan seorang penjamin. Tarikh 9 Jun ini ditetapkan untuk sebutan semula kes.


“Saya Harap Shuk Dapat Jalankan Tanggungjawab Sebagai Bapa” – Sera

Baru-baru ini, isteri kepada pelawak Shuk Sahar iaitu Rossa Sera ada berkongsikan video anaknya menangis kerana rindukan bapanya.

Memetik mStar Online, Sera berkata dia tidak pernah memutuskan hubungan anak-anaknya dengan bapa mereka serta berharap Shuk menjalankan tanggungjawab sebagai bapa. Ujarnya, dia tidak mahu lagi memikirkan soal cinta dan mahu fokus untuk menuntuk hak anak-anaknya.

BACA: Anak Menangis Rindukan Ayah, Netizen Tegur Shuk Sahar Jadi Lelaki Bertanggungjawab

“Hubungan mereka tetap sama, sebagai bapa dan anak kandung. Air yang dicincang tak akan putus. Saya harap dia dapat jalankan tanggungjawab sebagai bapa kepada Aimi dan Ain.

“Sekarang ini saya bukan nak mengejar cinta tapi lebih kepada nak menuntut hak anak-anak saya,” katanya.

Mengunci mulut mengenai status rumah tangganya, Sera meluahkan rasa syukur rezekinya melimpah daripada membuat ulasan serta model produk.

“Alhamdulillah rezeki saya semakin luas sejak saya fokus kepada anak-anak. Saya mengharapkan pendapatan dari buat review, model dan face off @inayahbeautyhq.

“Lagi-lagi waktu nak raya banyak persiapan yang kena saya buat. Menjadi wajah untuk produk Inayah Beauty salah satu penyumbang untuk meneruskan kehidupan,” katanya.

Enggan peduli dengan komen negatif, Sera berkata lebih banyak yang memberikan kata-kata semangat. Sera turut menitipkan pesanan kepada wanita yang didakwa mempunyai hubungan sulit dengan suaminya.

“Sejujurnya saya tak ambil yang negatif. Saya hanya ambil komen-komen yang positif. Saya sangat tersentuh dengan kata-kata semangat yang diberikan oleh mereka. Buat wanita itu, selamat berbahagia atas derita orang lain,” katanya.


Asyik Tayang Duit Berkepuk, LHDN Komen Video Aisar Khaled

Sebut saja nama Aisar Khaled, pasti ramai mengenali influencer kontroversi itu. Apa saja konten yang dibuat pemuda itu pasti akan menjadi perhatian ramai.

Malah, sejak kebelakangan ini pemuda itu sering memuat naik konten memaparkan duit berkepuk-kepuk sekaligus menimbulkan rasa kurang senang netizen.

BACA: Netizen Kantoikan Aisar Khaled Tak Beli Rumah RM1 Juta, Hanya Sewa Je

Terbaru, Aisar ada memuat naik video menunjukkan tips untuk menyimpan duit serta cara untuk menjadi jutawan. Menerusi video itu, Aisar menyimpan duit ratusan ringgu mengikut kategori yang disediakan olehnya untuk disimpan.

Namun, apa yang lebih menjadi perhatian netizen apabila akaun rasmi Lembaga Hasil Dalam Negeri (LHDN) turut meninggalkan komen pada video berkenaan seolah memberi gambaran siasatan bakal dilakukan.

Dalam pada itu, rata-rata netizen turut mempersoalkan mengenai isu rumah RM1 juta yang dibelinya apabila kecoh di media sosial netizen mendedahkan bahawa ianya adalah rumah sewa sahaja.

Terdahulu, perkongsian personaliti media sosial itu menjadi perhatian ramai apabila berjaya membeli rumah sendiri pada usia 22 tahun. Aisar berkata rumah kondominum mewah berharga RM1 juta yang dibelinya itu terletak di tengah-tengah pusar bandar Kuala Lumpur.


Didakwa Lari Bayar Hutang RM720,000, Mawar Karim Berdepan Risiko Bankrap

Usahawan Mawar Karim bakal berdepan tindakan pengisytiharan bankrap jika gagal untuk melunaskan hutang yang dipinjam olehnya daripada seorang sahabat.

Memetik mStar Online, Mawar dikatakan ingkar perjanjian dan tidak membayar wang pinjaman berjumlah RM720,000 dariapada kenalan bernama Nabil Mat Yahya untuk memulakan perniagaannya.

BACA: Mawar Karim Terkejut Maryam Cakap ‘Sad’ Selepas Pulang Bercuti Dengan Fizo Omar

Menurut peguam mewakili pihak Nabil, Nik Zarith, Mawar gagal melunaskan hutang tersebut secara ansuran dalam tempoh tujuh bulan, bermula tarikh pinjaman iaitu 7 Jun 2021 mengikut perjanjian bertulis.

Bagaimanapun, selepas 10 bulan bekas isteri kepada Fizo Omar itu gagal melangsaikan hutangnya dan satu notis tuntutan bayaran dihantar kepada Mawar namun tiada jawapan. Pihaknya kemudian memfailkan tuntutan saman di Mahkamah Seksyen Bangii, Selangor pada Januari lalu.

Sementara itu, Nik Zarith berkata sehingga hari ini anak guamnya masih belum menerima sebarang maklum balas daripada pihak Mawar dan kali terakhir mereka berhubung pada Oktober tahun lalu.

“Sebelum tindakan undang-undang diambil, anak guam cuba menghubungi Mawar beberapa kali namun tiada sebarang maklum balas.

“Dia boleh menjawab secara terus atau lantikan peguam memandangkan ia sudah menjadi kes mahkamah,” katanya.


Hafiz Suip Gembira Isteri Berhijab

Penyanyi Hafiz Suip meluahkan rasa gembira apabila melihat penampilan terbaru isterinya, Nureffy Jesreel yang kini berhijab.

Berkongsikan berita gembira itu di Instagram, Hafiz turut memuat naik gambar selfie bersama isteri tersayang yang manis bertudung.

“Ya Allah, semangat gila aku nak selfie dengan bini aku Ya Allah. Semoga hidayat ke seluruh alam. Amin, amin ya Rabbal’alamin. Cantik Nureffy,” katanya.

Khabar gembira itu turut disambut baik oleh rakan dan juga peminat pasangan itu yang mendoakan agar Nureffy terus istiqamah dalam berhijab.

Lebih menjadi perhatian, Ustaz Abdullah Khairi yang yang turut gembira atas berita meninggalkan kata-kata nasihat di ruangan komen.

Hafiz dan Nureffy mendirikan rumah tangga pada 2016. Pasangan itu dikurniakan dua cahaya mata iaitu Riyadh Zafri dan Alkaf Zayne.


Tauke Jambu, Empat Rakan Didakwa Miliki Dadah

Pelawak Tauke Jambu dan empat lagi rakannya didakwa di Mahkamah Majistret di sini hari ini, atas pertuduhan memiliki dadah jenis ketamin Ahad lalu.

Memetik laporan Kosmo, Tauke atau nama sebenarnya Zamatul Amri Zakaria bersama empat rakannya mengaku tidak bersalah selepas pertuduhan terhadap mereka dibacakan di hadapan Majistret Aina Azahra Arifin.

Mereka didakwa bersama-sama memiliki dadah berbahaya jenis ketamin dengan berat bersih 0.37 gram, di 15-01 Menara Up, Jalan Puchong di sini pada jam 2.40 pagi, 10 April lalu.

Pendakwaan adalah mengikut Seksyen 12 (2) Akta Dadah Berbahaya 1952 dan boleh dihukum di bawah Seksyen 12 (3) akta sama dan dibaca bersama Seksyen 34 Kanun Keseksaan.

Hukuman itu memperuntukkan denda maksimum RM100,000 atau penjara maksimum lima tahun atau kedua-duanya, jika sabit kesalahan.

Pegawai Pendakwa Asisten Superintendan Nom Phot Prackdit mencadangkan jaminan RM4,000 dengan seorang penjamin bagi setiap tertuduh.

Tauke yang tidak diwakili peguam bagaimanapun merayu jaminan rendah atas alasan pendapatannya terjejas dan ini adalah kesalahan pertamanya. Sementara itu empat lagi tertuduh lain hanya merayu jaminan rendah.

Pihak mahkamah kemudian membenarkan setiap tertuduh diikat jamin RM3,700 dengan seorang penjamin. Tarikh 9 Jun ini ditetapkan untuk sebutan semula kes.


“Baba Yang Tak Nak Jumpa, Apa Pula Nak Salahkan Mummy Zaki”

Nampaknya hubungan dingin antara penyanyi Datuk Jamal Abdillah dengan anaknya, Zaki Yamani semakin panas.

Memetik mStar Online, penyanyi 16 tahun menegaskan ibunya tidak menghalang dia dan bapanya untuk bertemu sekaligus bercanggah dengan kenyataan Jamal sebelum ini.

BACA: “Saya Rindu Tapi Mungkin Babah Sibuk, Ada Keluarga Baru” – Anak Jamal Abdillah

“Baba yang tak nak jumpa Zaki, apa pula nak salahkan mummy Zaki. Cukuplah baba buat cerita macam-macam. Benda tak betul semua tu.

“Tiada siapa yang tak bagi, ayah sendiri yang tak nak jumpa anak,” tulisnya di ruangan komen Instagram mStar.

Sementara itu, semalam menerusi satu perkongsian video di Instagram, Zaki turut meminta supaya bapanya berhenti memburukkan ibunya yang selama ini menjaganya.

“Kepada baba, Zaki harap berhenti burukkan mummy sebab selama ini kalau Zaki sakit dia yang ada jaga. Baba boleh je nak jumpa Zaki, baba janji nak jumpa tapi tak datang. Zaki WhatsApp baba tak balas, call pun tak jawab,” katanya.

Zaki turut menyertakan kapsyen meminta bapanya untuk menghubungi serta membalas mesejnya selepas melihat video tersebut. Ujarnya, sudah berminggu mesejnya tidak dibalas.

Terdahulu, Jamal mendakwa dihalang oleh bekas isterinya, Fatimatuzahra Samad untuk bertemu dengan anaknya.


Tak Pernah Berenggang, Rita Rudaini Menangis Hantar Anak Masuk MRSM

Perkongsian pelakon Rita Rudaini di aplikasi TikTok menjadi perhatian apabila meluahkan rasa sedih menghantar anak sulungnya Airit Rayyan Rizqin ke sekolah berasrama penuh Maktab Rendah Sains Mara (MRSM).

Menerusi entri itu, Rita berkata air matanya mengalir laju apatah lagi dia dan anaknya itu tidak pernah berenggang namun akhirnya mereka berjauhan.

Sy ibu yg normal…rasa sakit,rasa pedih itu dah biasa…mcm mana hujan lebat hari ni mcm tau deras nya airmata sy harini…airmata gembira bercampur dgn sebuah rasa…rasa itu adalah rasa cinta..syg..rindu..kami tidak pernah berenggang…harini kami berjauhan….mommy sedih sampai dada sakit dlm pd masa yg sama mommy gembira dgn anak yg hanya di besarkan oleh ibu tunggal,melangkah setapak lg ke hadapan…mommy sentiasa menjadi sayap kiri dan kanan mu ? fly high Airit Rayyan Rizqin..

“Saya ibu yang normal. Rasa sakit, rasa pedih itu dah biasa. Macam mana hujan lebat hari ni macam tau derasnya air mata saya hari ni. Air mata gembira bercampur dengan sebuah rasa.

“Rasa itu adalah rasa cinta, sayang, rindu. Kami tidak pernah berenggang, hari ni kami berjauhan. Mommy sedih sampai dada sakit,” tulisnya.

Dalam video tersebut, Rita dilihat memeluk erat anaknya sebelum melepaskannya menjalani kehidupan berdikari.

Dalam pada itu, Rita turut meluahkan rasa bangga dengan kejayaan anaknya itu apatah lagi hanya dibesarkan oleh seorang ibu tunggal.


Keluarga Rayu Rawatan Untuk Yasin Sulaiman

Keluarga Yasin Sulaiman memaklumkan pihak mereka dan peguam kini sedang mencuba untuk mendapatkan rawatan perubatan untuk penyanyi dan komposer itu yang menghidap bipolar serius sejak 2009.

Memetik Harian Metro, abang kepada penyanyi itu iaitu Zain Sulaiman berkata urusan rawatan perubatan adiknya itu sebelum ini diserahkan hakim Mahkamah Sesyen dan Majistret Petaling Jaya kepada pihak penjara Sungai Buloh.

BACA:  Hafiz Hamidun Pernah Tengok Yasin Mengamuk Di Studio, Sampai Keluar Kata-Kata Kesat

“Kami sedang berurusan dengan pihak penjara untuk memastikan dia mendapat rawatan sewajarnya. Itu sangat penting kerana dia seorang pesakit bipolar.

“Rekod perubatannya menyaksikan Yasin dimasukkan ke Wad Psikiatri HUKM (kini Hospital Canselor Tuanku Muhriz UKM) pertama kali pada 2009 dan sejak itu dia berada di bawah pengawasan doktor pakar.

“Dia memang ambil ubat berterusan. Episod paling teruk dilaluinya ialah pada 2009, 2013 dan 2018. Akhir tahun lalu dan awal tahun ini, dia dapat merasakan mungkin episod kronik itu akan berlaku semula.

“Itu yang dia sebut dalam mahkamah dia takut akan ‘crack’ lagi sekali. Akhir-akhir ini dia mengalami bipolar psikosis iaitu satu keadaan di mana pesakit tak dapat membezakan alam realiti dan khayalan,” katanya.

Katanya lagi, Yasin masih mengalami psikosis walaupun diberi ubat tambahan ditambah pula penyanyi itu kini berada dalam penjara.

“Dia dapat ubat tambahan tapi walaupun diberi ubat tambahan, Yasin masih alami psikosis. Itu yang buat kami risau. Bila dia dalam penjara, kami takut faktor-faktor ini akan ‘trigger’ kepadanya.

“Bipolar ini sama ada akan buat Yasin jadi ‘maniac’ ataupun tertekan. Jadi kami nak pastikan dia selalu stabil. Itulah keadaan dia sekarang.

“Peguam, Yusmadi Yusoff dah dapat melawat dia minggu lalu dan akan berbuat demikian lagi minggu ini serta akan ‘follow up’ berkenaan rawatan dia,” katanya.

Dalam pada itu, Zain berkata dia percaya bahawa adiknya menerima layanan yang baik dari jabatan penjara.

Terdahulu, mahkamah tidak membenarkan jaminan terhadap Yasin dan menetapkan 18 Mei ini untuk sebutan semula kes.


Jamal Abdillah Dakwa Dihalang Jumpa Zaki Yamani

Baru-baru ini, penyanyi Zaki Yamani yang juga anak kepada Raja Pop, Datuk Jamal Abdillah berkata kali terakhir dia menyambut lebaran bersama bapanya sekitar lapan tahun lalu.

Bagaimanapun, memetik mStar Online, Jamal mendakwa dia dihalang oleh bekas isteri untuk bertemu dengan anaknya itu selepas berpisah. Ujarnya, pada Hari Raya tahun lalu dia ada bertemu Zaki di rumah seorang kawan dan menganggap pertemuan selama setengah jam itu sangat bermakna.

BACA: “Saya Rindu Tapi Mungkin Babah Sibuk, Ada Keluarga Baru” – Anak Jamal Abdillah

“Hubungan saya dan anak okay saja. Cuma dihalang untuk berjumpa. Beberapa tahun lalu ada la curi-curi jumpa di sekolah di Kajang.

“Waktu itu sempena majlis hari guru di sekolah itu dan saya dijemput hadir kerana anak saya menyanyi. Waktu itu anak saya di tingkatan satu.

“Tapi ibunya tak benarkan dia ke sekolah jika saya hadir. Jadi saya terpaksa akur. Tapi saya tetap curi-curi jumpa sebab nak sampaikan duit bulanan pada Zaki. Jadi dapatlah saya curi-curi jumpa dia,” katanya.

Dalam pada itu, ditanya mengenai kemelut dengan bekas isteri, Jamal berkata dia tidak mahu perbesarkan perkara itu.

“Perkara itu tidak perlu diperbesarkan, semua akan saya handle dengan baik,” katanya.

Terdahulu, Zaki meluahkan rasa rindu untuk menyambut hari raya bersama bapanya. Bagaimanapun, Zaki berkata dia tidak memaksa Jamal mahupun untuk kembali seperti waktu dahulu kerana memahami bapanya itu sudah mempunyai keluarga baru.


“Saya Rasa Sesuailah Saya Gunakan Istilah Hauk Tu Pada Mereka”

Baru-baru ini hangat diperkatakan apabila pereka fesyen terkenal, Jovian Mandagie yang juga menantu kepada Perdana Menteri dikecam teruk mengenai isu pelitup muka Sirim.

Tampil menjelaskan mengenai kenyataannya berhubung pelitup muka hauk, Jovian berkata dia tidak niat untuk memperlekeh mana-mana jenama pelitup muka di pasaran.

Jelasnya, pelitup muka hauk yang dimaksudkan adalah Jovian Mask tiruan yang semakin berleluasa di pasaran.Ujarnya, sudah lebih dua tahun Jovian Mask tiruan berada di pasaran dimana menggunakan design serta monogram pelitup muka jenamanya.

“Saya nak jelaskan sikit pasal pelitup muka “hauk” tempoh hari. Banyak yang salah faham, apa yang saya maksudkan tu ialah pelitup muka Jovian Mask Tiruan’ yang berleluasa di pasaran,” tulisnya.

Tambahnya lagi, dia juga menegaskan bahawa isu Sirim bukan atas pemintaannya mahupun keuntungan baginya. Malah, Jovian turut mempersoalkan dari mana dia akan untung lebih dalam isu tersebut.

Katanya lagi, dia yakin bahawa bukan saja jenamanya mempunyai cop Sirim, banyak lagi jenama lain sudah ada cop Sirim apatah lagi pihaknya baru saja mahu memohon untuk persijilan tersebut.


Hilang Rasa Nak Melancong, Daiyan Trisha Tunai Umrah

Selamat berlepas bagi menunaikan ibadah Umrah baru-baru ini bersama keluarganya, pelakon dan penyanyi Daiyan Trisha mengakui pernah hilang rasa untuk melancong biarpun pintu sempadan telah dibuka.

Memetik Kosmo!, Daiyan berkata Tanah Suci Mekah membuka pintu hatinya untuk kembali ‘terbang’ ke luar negara seperti yang sering dilakukan sebelum ini.

“Mereka yang dah lama ‘follow’ saya selama bertahun barangkali tahu yang saya suka berada di bandar berbeza setiap minggu, menaiki penerbangan selalu waktu pra-Covid.

“Saya akan berada di New York atau Los Angeles lima enam kali dalam setahun. Saya akan berdepan tekanan darah rendah di Marrakech (Maghribi) disebabkan semua pengembaraan tersebut.

“Saya akan berada di Seoul seminggu dan minggu berikutnya di Tokyo. Saya akan berada di luar negara lebih kerap berbanding dalam Malaysia. Menggembara merupakan perkara yang memang sangat saya tunggu pada ketika itu,” katanya.

Kata Daiyan lagi, sebaik saja sempadan antarabangsa sudah dibuka, dia merasakan seolah tidak bersedia untuk ke luar negara kerana masih ada sesuatu yang belum lengkap.

“Apabila sempadan dan dibuka semula dan peluang mengembara negara luar hadir saya rasa macam belum bersedia. Ada sesuatu yang menghalang.

“Sama ada saya terlalu sibuk atau belum punya kelapangan untuk merancang dan apa yang penting, saya tak rasa nak keluar mengembara macam sebelum ini.

“Ada perasaan dalam jiwa yang menginginkan sesuatu yang istimewa dan berbaloi untuk ‘tarik’ saya keluar dari sini.

“Dan, rupa-rupanya inilah, Tanah Suci. Tempat paling indah untuk dilawati. Saya patut dah tahu, tempat yang saya tak pergi, tetapi rasa rindu saya sangat kuat kepadanya. Saya tak pernah teringin nak pergi satu tempat macam saya rasa nak pergi tempat ini (Tanah Suci),” katanya.


“Kalau Suami Menipu Tak Perlu Sebar Satu Dunia” – Lisdawati

Pejam celik rupanya sudah 15 tahun pelakon Lisdawati mendirikan rumah tangga bersama pelakon Fauzi Nawawi.

Menurut Lisdawati, dia berpendapat sudah menjadi tanggungjawab suami untuk sentiasa pertahankan serta melindungi isteri masing-masing. Katanya lagi, setiap pasangan juga harus saling mempercayai antara satu sama lain dan jangan sewenangnya mendengar cakap orang lain.

“Bagi saya, memang sudah seharusnya lah apa lagi kalau kita masih sayangkan pasangan terutamanya. Apa yang paling penting adalah kita antara pasangan harus saling mempercayai satu sama lain dan tidak boleh dengar cakap orang ketiga.

“Sebab yang tidur sebantal, sebilik adalah kita suami isteri bukan mak ayah kita dan bukan sesiapa walau apa pun keadaan yang terjadi. Contoh kita tahu yang dia menipu tapi adakah perlu kita nak sebarkan satu dunia? Tidak kan?,” katanya.

Lisdawati tidak menafikan dalam rumah tangga sudah pasti akan berlaku perselisihan faham antara suami isteri.

Bagaimanapun, Lisda berkata isteri juga perlu memainkan peranan dengan sentiasa menjaga maruah pasangan dan masalah rumah tangga perlu diselesaikan antara suami isteri sahaja.

“Maka berbincanglah di dalam bilik dan kita kena buat yang terbaik untuk pasangan kita. Kita kena ingat kalau bukan sekarang kita menjaga pasangan kita, bagaimana kita nak melayari bahtera perkahwinan untuk lebih lama lagi.

“Apa sahaja masalah yang timbul belajar lah untuk berbincang di dalam bilik, tertutup hanya antara suami isteri tanpa campur tangan orang luar,” katanya lagi.

Lisdawati berkata demikian bagi memberikan pendapat menerusi program bual bicara Wanita Hari Ini, TV3, pada Jumaat lalu.

Untuk rekod, Lisda dan Fauzi berkahwin pada 9 September 2007 dan dikurniakan empat orang cahaya mata. Fauzi sebelum ini turut dikurniakan empat orang anak menerusi perkahwinan terdahulu.


Netizen Kantoikan Aisar Khaled Tak Beli Rumah RM1 Juta, Hanya Sewa Je

Bulan lalu, perkongsian personaliti media sosial, Aisar Khaled menjadi perhatian ramai apabila berjaya membeli rumah sendiri pada usia 22 tahun.

Aisar berkata rumah kondominum mewah berharga RM1 juta yang dibelinya itu terletak di tengah-tengah pusar bandar Kuala Lumpur.

BACA: Baru 22 Tahun, Aisar Khaled Berjaya Beli Kondominum Mewah RM1 Juta Dekat KLCC

Menerusi satu video, Aisar turut dilihat menandatangani dokumen serta menyerahkan bayaran secara tunai kepada seorang wanita dipercayai agen rumah.

Bagaimanapun, tular sejak semalam di media sosial apabila beberapa netizen mendedahkan dokumen yang ditandatangani Aisar bukanlah dokumen membeli rumah, sebaliknya ia adalah ‘tenancy agreement’.

Kata netizen lagi, tidak pernah dibuat orang membeli rumah tetapi membuat pembayaran secara tunai kepada ejen. Seperti sudah dijangka ramai mengecam Aisar kerana menipu.

Bagaimanapun, setakat ini masih tiada penjelasan lanjut daripada Aisar mengenai dakwaan netizen itu. Terdahulu, Aisar berkata dia membuka syarikat berasaskan perlaburan untuk membantu anak muda berjaya serta memiliki harta di usia muda.


Tahun Pertama Puasa Sebagai Isteri, Zizi Kirana Risau Kena Masak 10 Hidangan Untuk Suami

Tahun ini merupakan pengalaman pertama buat penyanyi Zizi Kirana berpuasa sebagai isteri. Zizi mengakui bimbang tidak dapat sediakan juadah yang terbaik buat suami ketika sahur dan berbuka.

Bagaimanapun, Zizi berkata dia lega tidak perlu memikirkan soal makanan kerana suaminya, Yusuf Bahrin bukanlah seorang yang cerewet.

“Beberapa minggu sebelum puasa saya sudah mula risau. Adakah perlu sediakan 10 juadah berbuka dan bersahur untuk suami?

“Seminggu sebelum puasa, suami beritahu dia seorang yang simple dan hanya ambil makanan ringan seperti roti ketika bersahur.

“Lega juga rasanya kerana tidak perlu terlalu fikir bab makanan. Tetapi saya akan pastikan sentiasa menjaga makanan suami kerana itu tugas isteri,” katanya.

Dalam pada itu, Zizi berkata dia lebih senang memasak di rumah dan hanya sedikit juadah tambahan untuk berbuka. Ujarnya, dia sudah terbias berbuka di rumah selama dua tahun akibat pandemik serta masih ragu-ragu untuk ke tempat yang sesak.

“Rasanya saya masih ada perasaan paranoid untuk berada di kawasan yang terlalu ramai orang. Mungkin sudah biasa tidak bersesak seperti sebelum ini. Jadi saya lebih selesa di rumah. Keluar hanya jika perlu sahaja,” katanya.


Jualan Cecah 7 Angka Tiap Bulan, Founder Beri Hadiah Mewah Hargai ‘Orang Kuat’

Kalau korang perasan ramai di antara kita semua yang berjinak-jinak dengan dunia perniagaan, meskipun telah mempunyai kerja tetap tetapi berusaha menceburi bidang perniagaan secara kecil-kecilan.

Dahulu suri rumah sering di pandang rendah, kini golongan ini setanding dengan orang lain. Apa yang kami katakan ini bukan hanya bercakap kosong. Namun ini terbukti apabila salah seorang usahawan produk kesihatan Kalista buat duit kaw-kaw dengan hanya dengan berniaga.

Pengasas Kalista meraikan usaha stokis dan ejen Kalista dalam jamuan bertemakan Glorios Evening Tea di Skyglass Cyberjaya baru-baru ini.

Majlis yang berlangsung dalam tema pakaian serba putih bagaikan ‘pengantin’. Seramai lima orang Monster Leader, lapan orang Leader serta tujuh orang Top Sales telah terpilih sebagai penerima anugerah berprestij dalam majlis berkenaan.

Menurut pengasasnya, Nur Hidayah Sa’adon, mereka yang terpilih telah mencapai jumlah sasaran jualan yang ditetapkan oleh pihak HQ.

Hasil usaha semua stokis dan ejen Kalista, pada tahun 2021 sahaja, jualan Kalista telah mencecah jutaan ringgit walaupun negara ketika itu sedang dilanda pandemik.

Dengan tetapan sasaran dan hasil usaha semua ejen dan stokis mereka pada tahun lepas sahaja telah mencecah jutaan ringgit. Ini membuatkan Pengasas Kalista Nur Hidayah Sa’adon, mensasarkan jualan sebanyak RM15 juta.

Hidayah turut bersyukur produk mereka masih mendapat sambutan hangat selama Kalista bertapak 3 tahun ketika ditubuhkan pada permulaan pandemik yang melanda.

Dalam majlis yang sama, Kalista turut melancarkan produk baharu iaitu limited edition keluaran khas bulan Ramadhan dan raya ini sahaja.


3 Tahun Rahsia Identiti, Myra Natasya Akhirnya Dedah Anak Halim Othman

Sebut saja nama bekas penyampai radio dan pengacara Halim Othman, sememangnya ramai mengenalinya apatah lagi pernah mengendalikan program popular sebelum ini.

Rupanya, anak Halim juga turut mengikut jejak langkah bapanya iaitu Myra Natasya yang turut aktif mengecara dan berlakon.

BACA: Halim Othman & Linda Onn Bakal Bersatu Semula Di Suria FM?

Pernah menjadi pengacara Didik TV dan akan muncul dengan drama Republic Of Gombak di TV3, Myra berkata ini masa sesuai untuk mendedahkan identiti diri dan juga bapanya.

“Selama tiga tahun ini, saya ‘menutup kemas’ identiti ayah kerana menghormatinya yang selama membina nama sebagai penyampai radio dan pengacara, memang tidak pernah buka mulut bercerita mengenai kisah peribadi dan keluarga.

“Malah, pada awal pembabitan dalam karier seni ini pun, ayah kurang setuju kerana bimbangkan diri saya. Tapi, selepas dia menonton saya mengacarakan Didik TV, banyak ilmu dikongsikannya.

“Dia pun nampaknya bangga dengan saya kerana mampu berusaha untuk menapak dalam karier ini dengan bakat sendiri tanpa bergantung dengan namanya. Saya sayang dan menghormati ayah,” katanya.

Dalam pada itu, ditanya mengenai bapanya dengan pendedahan tersebut, Myra berkata dia sudah memaklumkan kepada Halim akan memberitahu perkara sebenar apabila orang bertanya.

Melihat pada sikap ramah Myra, cara percakapan serta raut wajahnya, memang ada iras Halim. Katanya lagi, persamaan itu mungkin kebetulan kerana mereka anak beranak.

“Hubungan saya dengan ayah memang baik, walaupun saya tahu dia kurang selesa berkongsi kisah peribadinya dulu kepada media. Malah, dia kalau bercakap pun suka berkongsi kisah semasa atau politik.

“Tapi, saya dah cakap dengan dia akan beritahu siapa saja yang tanya. Dia faham dan harapan saya ingin berjaya dalam karier ini,” katanya.

Untuk rekod, Myra Natasha adalah anak Halim bersama bekas isterinya, Yusnita Omar.


“Saya Rindu Tapi Mungkin Babah Sibuk, Ada Keluarga Baru” – Anak Jamal Abdillah

Sebut saja nama Zaki Yamani pasti ramai tahu remaja berusia 16 tahun itu merupakan anak kepada Raja Pop tanah air iaitu Datuk Jamal Abdillah.

Memetik Utusa, Zaki mendedahkan kali terakhir dia menyambut lebaran berasma bapanya sekitar lapan tahun lalu.

BACA: Baru 16 Tahun, Anak Jamal Abdillah Dah Jadi Tauke Kedai Makan

Bagaimanapun, Zaki berkata dia tidak memaksa Jamal mahupun untuk kembali seperti waktu dahulu kerana memahami bapanya itu sudah mempunyai keluarga baru.

“Saya akui, dulu selalu jumpa dengan babah. Kali terakhir berpeluang beraya dengan dia pun masa tahun 2015. Masa itu, saya darjah tiga.

“Boleh dikatakan, masa umur saya sekitar 7 atau 8 tahun, saya rapat juga dengan babah. Kemudian dah kurang. Mungkin sebab babah sibuk, atau sudah ada keluarga baru,” katanya yang kelihatan cuba menahan air mata.

Ditanya sama ada dia ada menghubungi bapanya, Zaki berkata dia ada berbuat demikian namun dia tahu bapanya mungkin sedang sibuk. Zaki mengakui dulu dia pernah rasa sedih namun baginya adalah lebih baik jika meneruskan kehidupan masing-masing.

“Kalau pasal jumpa pula, bergantung kepada dia, nak jumpa atau tidak. Tak nak jumpa pun tak mengapa. Kalau saya ada lesen kereta, dah lama saya berjalan ke tempat dia.

“Bukan saya yang menjauh, tapi saya rasa mungkin dia yang sibuk. Sebab itulah, sejak dulu, apa-apa saya memang dengan mummy. Kami berdua sama-sama uruskan kehidupan kami.

“Dulu, adalah juga rasa sedih. Ada juga rasa yang dipendamkan dalam hati, Tapi saya fikir, lebih baik kami fokus pada kehidupan masing-masing. Nak cakap lebih-lebih pun, saya jadi tak reti,” katanya.


“Masa Ni Terkejut Bila Tahu Hamil, Check Sebab Period Dah Lewat” – Neelofa

Hampir empat bulan menimang cahaya mata sulung, sememangnya ramai yang tidak sabar melihat wajah anak kepada selebriti terkenal, Neelofa iaitu Muhammad Bilal.

Baru-baru ini, menerusi aplikasi TikTok Neelofa ada berkongsikan momen sebaik sahaja dia mengetahui dirinya hamil cahaya mata sulung.

Menerusi video itu, Neelofa mengakui terkejut apabila mengetahui dirinya hamil sambil memegang alat ujian kehamilan.

Dalam video berkenaan turut kedengaran suara Neelofa terkejut melihat alat ujian berkenaan kerana seolah tidak percaya dirinya berbadan dua.

Bila pertama kali tengok the word pregnant di test kit #littlenunha #fyp

Kata Neelofa lagi, dia tidak merancang tentang kehamilan dan membuat ujian tersebut kerana haid sudah lewat.

“Bila pertama kali tengok the word pregnant di test kit. Masa ni terkejut bila tahu hamil, sebab tak rancang pun. Lepas tu macam ‘blur’ kejap sebab dah tiga minggu lebih. Buat ujian sebab haid dah lewat,” tulisnya.

Video tersebut mendapat pelbagai reaksi daripada netizen yang turut teruja melihat momen berkenaan. Malah, ada peminat meminta jika ada video reaksi suaminya PU Riz ketika mendapat perkhabaran gembira itu.

Neelofa dan suaminya yang juga pendakwah bebas, PU Roz mendirikan rumah tangga pada 27 Mac tahun lalu dan dikurniakan Muhammad Bilal pada 29 Januari lalu.


Chacha Maembong Pernah Sampai Nak Toreh Tangan, Cederakan Diri

Pelakon Chacha Maembong mendedahkan dia pernah berdepan tekanan yang teruk apabila timbul gosip tidak benar mengenai dirinya ketika di awal kerjayanya sebagai pelakon.

Memetik Kosmo, Chacha berkata ketika itu dia pernah terdetik mahu mencederakan diri sendiri sehingga terfikir untuk menoreh tangannya kerana tidak tahan dengan mulut-mulut orang.

BACA: Chacha Maembong Berang Dituduh Kawan Baik Suspek Cuci Duit Haram

“Beberapa tahun lalu saya pernah mengalami tekanan amat hebat apabila ada gosip liar tiba-tiba timbul tentang diri saya.

“Walhal saya langsung tak buat seperti apa yang diperkatakan. Ketika itu saya baru hendak kenal dunia dan disebabkan cerita sebegitu, saya pernah terfikir hendak cederakan diri sendiri.

“Ya, cederakan diri sampai terfikir mahu toreh pergelangan tangan menggunakan pisau sebab dah terlalu tertekan dengan mulut-mulut orang,” katanya.

Bagaimanapun, Chacha meluahkan rasa syukur kerana cepat sedar dan behenti daripada melakukan tindakan bodoh itu. Dalam pada itu, Chacha berlaku segala fitnah dan gosip liar terpalit dirinya sebelum ini lebih mematangkan dirinya.

“Bagi saya ini adalah lumrah dan apa yang perlu saya telan sebagai seorang artis apabila segala tindakan akan menjadi perhatian serta tidak mudah untuk memuaskan hati semua pihak.

“Perkara tersebut menjadi pengajaran dan buatkan saya lebih matang dalam berfikir serta melakukan sebarang tindakan.

“Bukan mudah hendak puaskan hati semua walau saya cuba untuk mengikut apa kehendak orang lain ketika itu. Jadi cara paling mudah, jalani sahaja hidup seperti biasa,” ujarnya.


Alif Hadi Mahu Ambil Hati Anak-Anak Yasmin Hani Dulu Sebelum Bercinta

Pelakon Alif Hadi mengakui kini sedang berkawan rapat dengan aktres dan pengacara Yasmin Hani dan dalam fasa mengenal hati budi.

Tidak mahu terburu-buru ke fasa bercinta, Alif berkata dia terlebih dahulu mahu mengambil hati anak-anak Yasmin.

“Apa yang boleh saya katakan kami berkawan rapat dan berilah peluang untuk kami saling kenal dulu. Mungkin antara kami tak ada masalah untuk serius bersama, cuma perlu fikirkan anak-anak dulu. Jadi sekarang ini saya perlu lebih serasi dengan dua anak Yasmin dulu,” katanya.

Pernah berlakon bersama dan mula rapt sejak beberapa bulan lalu, Alif berkata dia tidak menolak jodoh dengan Yasmin.

“Kami pernah berlakon sama dan sebelum ini sekadar bertegur seperti biasa saja. Baru sahaja rapat sejak beberapa bulan lalu.

“Yntuk melangkah ke fasa seterusnya saya tidak ada masalah jika Allah sudah tentukan ini adalah jodoh saya. Kita tak tahu apa akan jadi di masa akan datang,” katanya.

Terdahulu, Yasmin mendirikan rumah tangga dengan Sha’arin Mohamed Razali pada 2011 namun bercerai pada tahun lalu. Pasangan itu dikurniakan dua cahaya mata, Noah Ismail Wong dan Eissa Elzander Wong.


Chubb-E Sedih Terpaksa Potong Babak Panas, Wanita Separuh Bogel Di MV Idea Ibu

Sejak semalam tular di media sosial gambar penyanyi dan pelakon Chubb-E bersama seorang wanita seksi. Difahamkan, gambar itu merupakan sedutan daripada muzik video terbarunya berjudul Rambang.

Bagaimanapun, adegan panas itu terpaksa dipotong daripada MV berkenaan. Menurut Chubb-E penampilan wanita separuh bogel itu adalah idea ibunya sendiri.

BACA: Tiada Aksi Lucah, Chubb-E Tak Sentuh Wanita Separuh Bogel Dalam MV

Katanya lagi, keluarganya mengetahui apa yang dilakukannya lebih-lebih lagi berkaitan kerjayanya. Malah, dia meletakkan harapan tinggi agar babak itu ditayangkan.

“Saya memang berharap babak itu ada adalam MV sebab ia idea asal ibu saya. Dia yang beri idea untuk babak tersebut dan ibu juga mendapatkan model wanita dari Ukraine itu.

“Apa yang saya tunjukkan, netizen tak suka ke apa memang semuanya keluarga saya tahu. Saya tak akan buat sesuatu yang keluarga tak suka,” katanya.

Dalam pada itu Chubb-E berkata sebelum ini penyanyi rap lain seperti Caprice dan Joe Flizzow menggunakan konsep sama dan perkara itu tidak patut dijadikan isu.

“Memang agak sedih bila babak tersebut terpaksa disunting dan dibuang. Ikutkan memang dah rancang nak jadikan ia salah satu gimik selepas dilancarkan.

“Kami rakam MV itu awal bulan Februari lalu sebelum timbulnya isu Zul Ariffin. Bila dah jadi isu, terpaksalah buang. Ikutkan bagi saya tak ada masalah pun babak itu.

“Sekarang netizen sensitif, kadang-kadang sensitif tak bertempat. Tapi saya pelik, bila babak itu ada dalam MV, netizen geram pula. Bila ada, kena kecam,” katanya.


Rakam Siti Nurhaliza Keluarkan Duit Di ATM, Peminat Buat Aafiyah Takut

Sejak semalam tular di media sosial yang dimuat naik seorang pengguna TikTok memaparkan penyanyi nombor satu negara, Datuk Seri Siti Nurhaliza di mesin ATM.

Video tersebut mengundang kecaman ramai apatah lagi tindakan individu yang merakam video tersebut seolah mengganggu privasi Siti Nurhaliza yang sedang mengeluarkan duit.

BACA: “Saya Tak Perlu Menjerit Nyanyi Lagu Aina” – Siti Nurhaliza

Invading privacy of someone especially with a small kid while withdrawing money from the ATM is not cool.

Video tersebut dimuat naik semula di laman Twitter oleh pengguna lain yang tidak bersetuju dengan tindakan individu yang mengganggu privasi seseorang seorang anak kecil ketika sedang mengeluarkan duit di ATM.

Meskipun ramai yang memuji penampilan penyanyi itu yang ‘cool’ memakai telekung namun tindakan merakam video secara sesuka hati adalah tidak patut.

Lebih menjadi perhatian, anak kepada penyanyi itu iaitu Aafiyah dilihat sedikit takut apabila menyorok di belakang ibunya ketika dihampiri peminat berkenaan.

Perkonggsian video itu mendapat pelbagai reaksi daripada netizen yang mengecam tindakan individu tersebut. Kata netizen lagi, boleh sahaja menunggu sebentar bagi membolehkan Siti Nurhaliza melakukan urusannya terlebih dahulu.


15 Tahun Menjanda, Mas Idayu Bakal Nikah Penerbit Televisyen

Penyanyi dangdut terkenal, Mas Idayu bakal menamatkan zaman janda dengan lelaki pilihan yang juga penerbit eksekutif sebuah stesen televisyen, Sufian Isa, pada September depan selepas 15 tahun menjanda.

Memetik Kosmo, penyanyi 50 tahun itu berkata mereka sudah mengenali ketika program Mentor 3 pada 2008 namun mula rapat sejak beberapa bulan lalu.

BACA: Tak Tolak Jodoh Di Usia 50 Tahun, Mas Idayu Akui Sedang Mengenali Seseorang

“Sejujurnya saya sendiri tidak menjangka akan melalui fasa ini (pernikahan) sekali lagi. Apatah lagi selepas 15 tahun hidup sendiri.

“Cuma dua tahun kebelakangan ini saya memang berdoa agar dipertemukan jodoh yang baik dan boleh menerima saya serta anak seadanya.

“Dalam diam siapa sangka jodoh saya dalam kalangan orang yang selalu bekerjasama. Daripada sekadar hanya usikan rakan-rakan pada program Lagu Cinta Kita tahun lepas, terus membawa kepada hubungan yang serius,” katanya.

Kata Mas Idayu lagi, bakal suaminya itu sudah pun bertemu dengan kakaknya dan menyampaikan hasrat hati untuk memperisterikan dirinya.

Mengakui gembira, Mas Idayu berkata akhirnya dia dipertemukan dengan pasangan yang boleh menjaganya serta anaknya.

“Tidak ada istilah dia melamar saya pun. Kami masing-masing faham isi hati. Dia terus cakap nak jumpa keluarga saya yang kebetulan datang dari kampung.

“Tentu saja saya gembira. Bukan kerana nak kahwin, tetapi lebih kepada saya dipertemukan dengan lelaki yang boleh menjaga saya dan anak nanti.

“Kalau bercakap soal persiapan, sekarang ini baru 30 peratus siap. Tempat pula kami sudah ada beberapa lokasi, tinggal nak pilih saja,” katanya.

Terdahulu, Mas Idayu pernah mendirikan rumah tangga dengan pelakon Aman Graseka pada 1997 namun bercerai sembilan tahun kemudian. Pasangan itu dikurniakan seorang anak perempuan Nur Dayini Asyiqa yang kini berusia 25 tahun.


Anak Menangis Rindukan Ayah, Netizen Tegur Shuk Sahar Jadi Lelaki Bertanggungjawab

Sejak tahun lalu, hangat diperkatakan kembali mengenai rumah tangga Shuk Sahar apabila isterinya, Rossa Sera sering berkongikan luahan hati serta mendedahkan wujudnya orang ketiga.

Malah, baru-baru ini Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.

BACA: Dikutuk Curang Tak Padan Dengan Muka, Shuk Sahar Tak Pernah Melenting

Terbaru, Sera ada memuat naik video di TikTok memaparkan anak perempuannya yang meluahkan rasa rindu terhadap bapanya.

Menerusi video tersebut turut memaparkan anak Shuk menangis serta memberitahu dia merindukan bapanya sambil ditenangkan oleh Sera. Malah, Sera turut meletakkan tanda pagar anak tidak bersalah.

Perkongsian video itu mendapat pelbagai reaksi daripada netizen yang turut sebak melihat kanak-kanak itu yang rindukan bapanya.

Tidak kurang juga ada yang tag pelawak itu serta meminta Shuk supaya menjadi lelaki yang bertanggungjawab lebih-lebih lagi terhadap anak-anaknya.

Dalam pada itu, ramai yang memberikan kata-kata semangat kepada Sera serta mendoakan agar wanita itu terus kuat demi kedua-dua anaknya.


Nora Danish Kongsi Foto Telekung, Netizen Kata Panjang Macam Langsir

Setiap kali bulan Ramadan, ada segelintir selebriti bermuhasabah diri serta memuat naik foto perkongsian berbuat kebaikan di media sosial.

Tidak terkecuali, pelakon Nora Danish baru-baru ini ada memuat naik foto wanita memakai telekung hitam di Instagram.

Bagaimanapun, foto tersebut mengundang pelbagai reaksi daripada netizen yang berseloroh mengatakan panjang telekung itu seperti langsir.

Malah, ada yang bergurau menyamakan telekung itu dengan salah satu watak popular DC Comics iaitu Batman. Meskipun begitu, ada yang memuji kain telekung itu nampak cantik.

Ramai menyangka individu bertelekung itu ada Nora namun wanita tersebut dipercayai adalah kakaknya Rozy Danish berdasarkan ‘tag’ akaun Instagram yang diletakkan pada foto berkenaan.


Shuib Tak Galak Anak-Anak Jadi Artis

Ke mana tumpahnya kuah, kalau tidak ke nasi. Melihatkan pada telatah anak-anak Shuib Sepahtu pasti ramai berpendapat mereka sudah menunjukkan minat untuk masuk ke bidang seni.

Bagaimanapun, Shuib berkata dia tidak mahu melihat anak-anaknya untuk masuk ke industri hiburan untuk bergelar artis.

Kata Shuib lagi, dia memilih untuk tidak mendorong anak-anaknya ke arah itu meskipun mereka menunjukkan minat dalam bidang nyanyian dan komedi.

“Saya sebenarnya dari dulu tak minat benarkan anak-anak saya shooting, nyanyi ke. Maksud saya artis. Saya tak cenderung untuk itu.

“Talita dia ada cakap dia nak menyanyi. Saya fikir kalau dia nak menyanyi, saya rasa dia menyanyi untuk saya jelah. Untuk family.

“Matin ada bakat berlakon, melawak. Tapi saya juga saya rasa saya tak cenderung untuk mereka jadi artis,” katanya.


Bilal Jadi Alarm Clock, Neelofa Senang Bangun Sahur & Beribadah Waktu Malam

Bulan Ramadan kali sudah tentunya berbeza buat selebriti popular, Neelofa apatah lagi bergelar seorang ibu kepada cahaya mata sulung, Muhammad Bilal.

Memetik mStar Online, Neelofa berkata anak kecilnya itu umpama jam penggera dalam masa memudahkan urusannya untuk beribadah di waktu malam sepanjang bulan mulia ini.

BACA: Neelofa Miliki Al-Quran Beridentiti Sendiri, Sasar Lebih 30,000 Jualan Untuk Wakaf

“Menjaga anak kecil ini bagaikan alarm clock buat ibu apabila dia terjaga malam untuk menyusu atau sebagainya. Jadi lebih mudah untuk saya bangun sahur atau lebihkan masa beribadah di tengah malam.

“Sebagai ibu yang mempunyai anak kecil, saya manfaatkan waktu ini sebaik mungkin untuk tingkatkan amalan,” katanya.

Berkongsikan mengenai kerjayanya selepas bergelar ibu, Neelofa berkata dia akan memilih tawaran yang sesuai dengan waktu dan statusnya kini sebagai seorang ibu.

“Saya akan terima tawaran kerja yang mana dirasakan sesuai sebab sekarang ada tanggungjawab terhadap keluarga.

“Siapa yang perlu perntukan masa sebaik mungkin untuk kerja dan tugas di rumah. Sebagai ibu saya kena tahu bila waktu sesuai untuk keluar bekerja supaya tak abaikan tanggungjawab terhadap anak dan keluarga,” katanya.


Spot EB Raya Roving Truck Untuk Menangi Hadiah Bertuah!

Siapa je yang tidak tahu tentang jenama makanan sejuk beku tersohor, EB Frozen Food Sdn. Bhd (EB) ini. Sebut je nak makanan sejuk beku apa, semua ada tau. Dari produk surimi dan makanan laut, macam-macam produk ada!

Kali ini, EB Frozen Food nak anda menang hadiah hebat. Mudah sangat nak menang tu, tak susah pun. Pasukan Roving EB akan mengunjungi pasar raya seperti Aeon Big, Sunshine, TF-Value Mart, Billion atau kedai makanan sejuk beku yang berdekatan dengan lokasi anda di Semenanjung Malaysia!

Apa yang anda perlu buat adalah, cari dan temui pasukan Roving EB ini untuk menebus hadiah dengan mereka hanya dengan bermain game interaktif tanpa sebarang pembelanjaan. Walaweh, takkan sebegini mudah nak menang hadiah? Rugi kalau tak join ni, Hehe.

Bukan itu je, mereka juga akan beri makanan percuma untuk anda. Wow! Siapa kat sini sukakan sample makan percuma terutamanya makanan dari EB Frozen ini? Jika ya, anda boleh ambil dan simpan EB Tempura Chicken Nugget dan EB Popcorn Chicken untuk buka puasa nanti. Sedapnya gais! Baik hati betul pasukan Roving EB ini.

Kejap, ada lagi! Jikalau anda membeli mana-mana produk EB dengan RM30 dan ke atas pada masa itu juga, anda layak menyertai putaran bertuah & menangi hadiah lumayan dengan pasukan Roving EB seperti:
a. Periuk memasak mini
b. RM10 T&G E-Wallet
c. Beg penyejuk EB dan lain-lain.

Wah, geram betul tengok hadiah gempak dari EB Frozen ni. Wajib kena menang nih. Betul tak boleh rileks, haha.

Untuk pengetahuan anda, pasukan Roving EB akan berada di setiap stesen tersebut selama 2 jam. Haa, sempat lah anda nak cari dorang ni. Ajak kawan-kawan anda sama ye. Cari sampai jumpa! Untuk minggu ini, pasukan mereka telah tiba di Pulau Pinang. Tudia, hampa jangan buat loklaq na. P caqi depa sampai jumpa lekaih.

Oh ya, anda boleh melayari laman web EB untuk melihat jadual Roving Truck mereka okay. Keep updating!

Gais, sebelum itu jom ramai-ramai masuk #IniBarulahRaya Spend & Win Contest. Hadiah memang gila gempak weh. Tak percaya? Tengoklah kat bawah ni.

Hadiah yang akan dimenangi:
Hadiah Utama: RM1088 x 3 pemenang
Hadiah Saguhati: RM80 x 5 pemenang
Hadiah Bertuah: RM10 x 50 pemenang

Amacam? On tak on? Macam mana nak menang? Semudah ABC je gais. Untuk maklumat lanjut, sila layari Laman Web EB , Facebook, Instagram  dan YouTube EB.


Tak Sabar Jadi Kakak, Galagat Maryam Cium Perut Buat Ramai Teruja

Pada Februari lalu, pelakon Fizo Omar akhirnya berkongsikan berita gembira mengesahkan isterinya, Fazeera Nazri kini berbadan dua.

Baru-baru ini, Fizo ada memuat naik video di Instagram memaparkan momen mesra Fazeera bersama anaknya, Wan Maryam.

BACA: Isteri Sah Hamil, Anak Kedua Fizo Omar ‘Made in Janda Baik’

Menerusi video itu, Maryam dilihat teruja bakal menjadi kakak tidak lama lagi dan mencium perut Fazeera.

Perkongsian pelakon itu mendapat pelbagai reaksi daripada netizen yang turut teruja melihat aksi Maryam serta mendoakan baik-baik buat Fizo sekeluarga.

Terdahulu, Fizo dan Fazeera mendirikan rumah tangga pada 21 Oktober 2021 dalam satu majlis tertutup di Janda Baik, Pahang.


Tak Nak Dituduh Kaki Ciplak, Sharifah Rose Tukar Nama Jenama Tudung

Sebelum ini hangat diperkatakan apabila pelakon Sharifah Rose dituduh menciplak nama jenama lain sehingga dikecam teruk. Terbaru, Rose memaklumkan dia sudah pun menukar nama produknya yang sebelum ini diberi nama Sekuntum kepada Harirose.

Menurut Rose, dia dan pasukannya mengambil masa dua minggu untuk mendapatkan nama tersebut. Ujarnya, apa yang berlaku sebelum ini dijadikan sebagai pengajaran.

“Perubahan jenama ini disebabkan isu yang berlaku sebelum ini. Kami jadikan apa yang berlaku sebagai pengajaran. Pihak kami ada hubungi individu itu dan dia nak kekalkan nama jenamanya.

“Jadi saya dan team pun ambil keputusan untuk tukar nama jenama selari dengan pelancaran koleksi raya terbaharu. Memang ambil masa yang agak lama juga nak brainstorming idea nama baharu,” katanya.

Dalam pada itu, Rose menjelaskan dia dan pasukannya mengambil masa yang lama dalam pemilihan nama baru kerana mahu memastikan tiada produk lain menggunakan jenama yang sama.

“Kami ambil masa dua minggu juga nak dapatkan nama itu. Bila suggest nama, kami akan periksa dulu dekat semua platfrom agar tiada jenama yang sama menggunakan nama itu.

“Nama ‘Rose’ pula memang ramai yang guna… kali ini memang kami lebih berhati-hati. Kesilapan yang sebelum ini dijadikan pengajaran,” katanya.

Perkara itu turut diumumkan di Instagram sebentar tadi bersama pelancaran koleksi raya. Terdahulu, Rose mejelaskan dia tidak mengetahui mengenai kewujudan jenama tersebut sehinggalah ianya diperkatakan selepas melancarkan video promosi di media sosial.


“Terus Jatuh Hati Bila Dia Ajak Saya Solat Bersama” – Bakal Isteri Aizat Amdan

Sudah pun merisik kekasihnya, Elyssa Alia pada 12 Februari lalu, nampaknya penyanyi Aizat Amdan bakal mendirikan rumah tangga tidak lama lagi.

Memetik Utusan, Elyssa berkata hatinya terbuka untuk menerima Aizat sebagai teman hidup kerana merasakan penyanyi itu mampu menjadi imamnya sekaligus menguatkan nalurinya bahawa dia adalah lelaki yang tepat.

“Terus-terang, apa yang membuatkan saya suka pada dia ialah pegangan agamanya. Dia nampak sangat ‘chill’ dan tentunya semua orang nak berubah ke jalan yang baik. Aizat adalah lelaki pertama yang imamkan saya waktu bulan puasa tahun lepas.

“Jadi, ia buat saya rasa dia mampu bimbing saya ke arah lebih baik. Bagi saya, dia mempunyai hati yang sangat besar di sebalik orang tengok dia begitu. Sekarang ini, kalau kami pergi solat, memang dia akan jadi imam saya, Alhamdulillah,” katanya.

Dalam pada itu, Elyssa tidak dapat mendedahkan lebih lanjut mengenai majlis perkahwinan mereka dan menyerahkan kepada Aizat untuk memaklumkan kepada umum.

“Insya-Allah, tentunya kami akan adakah majlis besar kami nanti. Cuma, biarlah Aizat sendiri yang beritahu kepada semua, lebih manis begitu. Lagipun hubungan kami ini masih baru dan kami nak ‘take it slow’,” katanya.

Berkongsi mengenai perkenalan mereka, Elyssa berkata pada awalnya mereka hanya bersahabat dan sering menjadi teman makan. Ujarnya lagi, dia terlebih dahulu mengenali adik Aizat namun Allah lebih tahu mengenai jodoh mereka.

“Peliknya, saya kenal adik dia dulu, Alif dan kawan-kawan baiknya yang lain, tapi tidak dirinya. Itulah yang dinamakan jodoh agaknya, pusing jauh macam mana pun, tetap jodoh. Nak jadikan cerita, mak saya pun kenal dengan arwah ayah Aizat.

“Bagi saya, perkenalan dan hubungan saya ini sudah diatur cantik oleh Tuhan. Kami berdua pun suka makan. Saya tak pernah kenal lelaki yang suka makan macam saya, dan dia pula tak pernah kenal mana-mana perempuan yang makan banyak daripada dia. Agaknya dari situ timbul rasa suka,” katanya.

Untuk rekod, Elyssa pernah menjadi hos untuk program Jom Wayang disaluran HyppTV dan kemudian menjadi penyampai di stesen radio RAKITA.


Peminat Teruja Tengok Anak Fazura Belajar ABC

Bukan saja ibu bapanya iaitu pasangan selebriti terkenal Nur Fazura dan Fattah Amin sering menjadi perhatian, malah perkongsian mengenai Nur Fatima Aisya juga turut dinantikan ramai.

Baru-baru ini, video yang dimuat naik di Instagram akaun peminat Fattzuralovelife menjadi bualan ramai memaparkan Fatima sedang belajar ABC.

Menerusi video itu, Fatima dilihat belajar menerusi video yang ditontonnya itu. Meskipun sudah waktu malam, Fatima kelihatan sangat teruja mempelajari setiap suku kata.

Biarpun dapat didengar sebutannya masih pelat, namun Fatima mampu mengikuti sebutan ABC dan mengingati setiap perkataan yang dipaparkan.

Perkongsian video itu mendapat pelbagai reaksi daripada netizen yang geram melihat kecomelan Fatima serta memujinya seorang budak yang pandai.

Comel sungguh sebutan Fatima. Semoga menjadi seorang yang cerdik pandai serta anak yang solehah buat ibu bapa.


Gambar Seksi Diambil Sebelum Ramadan, Eyka Farhana Terpaksa Post Sebab Kerja

Baru-baru ini perkongsian pelakon Eyka Farhana menjadi perhatian ramai apabila memuat naik gambar seksi sekaligus ditegur netizen dikatakan tidak menghormati bulan puasa.

Memetik mStar Online, Eyka menjelaskan gambar tersebut diambil sebelum Ramadan dan terpaksa berkongsikan di Instagram kerana membabitkan hal kerja.

BACA: Kongsi Gambar Seksi, Peminat Tegur Eyka Farhana Hormat Bulan Puasa

“Saya perlu post sebab ia melibatkan kerja. Saya masih tahu untuk menjaga batas di bulan Ramadan,” katanya.

Berkongsikan mengenai pendirikannya tentang imej seksi, Eyka berkata dia tidak mahu berpura-pura hanya untuk mengikut kemahuan orang lain dalam berpakaian.

“Soal seksi ini terserah kepada pandangan seseorang itu. Kalau pakai t-shirt sekalipun mungkin ada yang akan anggap seksi.

“Dari dulu lagi rasanya saya memang begini, biarlah peminat kenal siapa diri saya yang sebenarnya. Saya tak mahu orang kata fake kerana melihat penampilan di media sosial berbeza dengan diri saya yang sebenar,” katanya.

Dalam pada itu, Eyka berkata dia terbuka dengan kecaman diterima serta memohon untuk terus mendoakan dirinya untuk ke arah lebih baik.

“Saya faham yang kecam itu mungkin mereka prihatin. Sama-sama kita doakan. Mana tahu suatu hari nanti akan jadi lebih baik,” katanya.


“Dia Haramkan Saya Post Gambar Anak-Anaknya Di IG” – Izreen

Meskipun masing-masing sudah bahagia dengan kehidupan dan pasangan masing-masing namun kemelut antara pelakon Izreen Azminda dan bekas madunya, Intan Liana Saleh seolah tiada kesudahan lagi.

Baru-baru ini, hangat diperkatakan apabila masing-masing dilihat berbalas kenyataan di media sosial meluahkan rasa tidak puas hati berkenaan hal anak-anak.

BACA: Intan Saleh Tersenyum Bahagia Suami Baring Di Riba, Netizen Tumpang Gembira

Memetik mStar Online, Izreen berkata bekas madunya itu tidak membenarkan dia untuk memuat naik gambar anak-anaknya di Instagram.

“Tak perlulah saya komen lanjut kerana tidak mahu keruhkan lagi keadaan. Saya anggap perkara ini sudah selesai. Dia haramkan saya post gambar anak-anak dia di IG saya,” katanya.

Difahamkan, pertikaian itu dikatakan berpunca apabila Intan melarang Izreen berkongsikan gambar anak tirinya di media sosial.

Sementara itu, dalam satu perkongsian sebelum ini, Izreen memberitahu dia terbuka untuk bertemu dengan Intan untuk menyelesaikan persengketaan antara mereka.

Izreen mendirikan rumah tangga dengan pemuzik dikenali sebagai Ude Wahid pada Ogos 2017. Terdahulu, Intan Saleh pernah bernikah dengan Ude. Namun, bercerai selepas lima tahun berumah tangga. Hasil perkahwinan tersebut mereka dikurniakan 2 orang anak lelaki.


Jom Berbaloi Bersama & Menang RM200,000 e-Duit Raya! Raikan Ramadan Bersama myNEWS

Jom sambut Bulan Ramadan dengan kempen myNEWS Berbaloi Bersama! Anda boleh menangi RM200,000 e-Duit Raya daripada myNEWS apabila anda membelanjakan minimum RM20 dalam satu resit bermula dari SEKARANG hingga 31 Mei 2022 ini.

Cara Memenangi e-Duit Raya mudah sangat. Anda tengok di bawah ni:
1. Belanja RM 20 untuk 1 cop. Beli produk Maru untuk 1 setem tambahan.
2. Kumpul 3 keping setem untuk mendapatkan e-Duit Raya
3. Baucar tunai myNEWS & baucar produk Maru untuk dimenangi

Anda jangan terlepas tau untuk memenangi Xiaomi 11 Lite 5G yang berharga RM1,399 daripada myNEWS! Apa yang anda perlu buat adalah anda membeli sim pack YES 5G menggunakan aplikasi myNEWS. Valid dari SEKARANG sehingga 31 May 2022 sahaja tau. Nanti 10 pemenang akan dipilih melalui cabutan bertuah. Mungkin anda lah salah seorang pemenang tu. Wuu, bestnya.

Macam mana nak menang tu?
1. Beli sim pack YES 5G daripada mana-mana store myNEWS.
2. Anda akan dapat satu penyertaan untuk menang Xiaomi 11 Lite 5G

Anda boleh nikmati pulangan tunai RM3 apabila anda membayar dengan Boost dengan perbelanjaan minimum RM15, dan tebus baucar GrabRewards RM10 apabila anda membayar dengan Grabpay!

Pulangan Tunai Boost: Dari 1 Mac – 7 Mei 2022
Baucar GrabPay: Dari 1 April – 31 Disember 2022

Tertakluk kepada terma & syarat:
1. Berbaloi Bersama: https://bit.ly/3NjZWbm
2. YA 5G: https://bit.ly/3tCKfnU
3. Boost: https://bit.ly/3suKZLd
4. GrabPay: https://bit.ly/3DmeNgB

Beraya Bersama Maru April ini turut membuat tawaran menu baharu yang lazat, khas untuk anda! Daripada hidangan manis kepada hidangan lazat, produk baharu myNEWS ini pasti memenuhi keinginan anda.

Dorang ada Coffee Cream Pan (RM 2.99), diisi dengan krim kopi yang sangat lembut di dalam dan juga di atas roti. Macam tu juga dengan spicy Firecracker Sausage Bun ini (RM 3.29), kombinasi roti sosej yang menjadi kegemaran semua orang.

Jap! Anda jangan lupa juga untuk cuba siri Ayam Percik myNEWS, yang memberikan sentuhan Malaysia & Jepun ini. Selain itu, anda patut cuba makan Ayam Percik Onigiri (RM 4.20) serta Sandwich Ayam Percik (RM 5.90) yang lembut dan gebu dengan patty ayam percik yang pasti buat anda tak cari lain dah.

Jangan lupa mencuba Kek Mini Pound yang ada 3 perisa iaitu zesty lemon, buttery marble dan aromatic pandan gula melaka ini tau. Kami pasti mesti anda akan repeat banyak kali sebab sedap sangat!

Bagi ahli myNEWS, anda akan dapat menikmati DISKAUN 20% untuk semua produk baharu sehingga 30 April 2022. Ingat, tersedia di kedai Maru Kafe terpilih sahaja yer. Jadi, jangan lupa serbu tau.

Kalau tadi kita cakap pasal makanan baharu, sekarang ini gais, sempena bulan Ramadan pengguna aplikasi myNEWS turut dapat menikmati hidangan yang menyelerakan selama sebulan tau.

Maru akan menjadikan hari anda terbaik sepanjang bulan dengan promosi beli 2 PERCUMA 1 Maru Onigiri. Bagi anda pencinta Kopi Maru, anda dapat menikmati dan menghirup kopi kegemaran anda dengan diskaun istimewa sebanyak 10% (12am – 4pm) dan diskaun 15% (4.01pm hingga 11.59pm).

Ramadan Special diteruskan lagi ekslusif untuk ahli myNEWS apabila anda boleh membeli Teh Javana 350ml dengan harga RM1.20 (NP RM3.99) sahaja.

Bukan itu jer, anda juga boleh membeli tiga (3) Mie Sedaap Instant Cup dan dapat PERCUMA satu (1) Minuman Jus Oren Floridina 350ml. Wah, bestnya!

Ada lagi, anda jangan ketinggalan promosi V-SOY Multi Grain ni. Beli 6 dapat 1 percuma sepanjang bulan.

Bagi peminat Hot Wheels, bulan ini Hot Wheels Race & Hunt akan menawarkan 10 pembelanja terbaik untuk memenangi kenderaan pengumpul edisi terhad ini! Apa yang anda mesti lakukan ialah membeli produk yang menyertai Hot Wheels dengan aplikasi myNEWS, setiap pembelian menerima 1 setem dan anda perlu mengumpul 5 setem. Ingat, lebih banyak anda membeli lebih banyak peluang anda untuk berada dalam senarai 10 pembelanja teratas!

Jangan lupa tawaran lain ye, kami tahu anda sukakan tawaran hebat!

Untuk info lanjut, layari www.mynews.com.my dan untuk menikmati semua Ramadan Special anda hanya pastikan memuat turun aplikasi myNEWS yang tersedia di Google Play Store dan Apple Store. Lepas tu terus daftar tau!

Kod/pautan QR generik untuk memuat turun aplikasi myNEWS Malaysia: DI SINI


Muliakan Ramadan, Diva AA Berehat Daripada Media Sosial

Sebut saja nama Azwan Ali atau lebih dikenali sebagai Diva AA, pasti ramai tahu pengacara sensasi itu terkenal sebagai selebriti bermulut lancang.

Bagaimanapun, sempena bulan Ramadan ini Diva AA mahu berehat daripada membuat sebarang perkongsian di media sosial

Perkara itu dikongsikan oleh Diva AA di laman Twitter dalam masa yang sama turut mengucapkan salam Ramadan kepada seluruh umat Islam. Dalam entri itu, Diva AA turut mendoakan agar Ramadan kali ini membawa keberkatan kepada kita semua.

“Assalamulaikum, salam hamba hulur tanda ingatan. Salam Ramadan 1443 Hijrah daripada ‘truly amazing’ Diva AA untuk berbilion-bilion muslim di seluruh dunia khasnya pengikut hebat Diva AA.

“Semoga Ramadan 1443 Hijrah membawa 1,000 keberkatan untuk kita semua insya-Allah. Jangan lupa puasa. Jangan lupa bersahur dan jangan lupa mengembalikan nostalgia Ramadan yang lama menghilang dari kita hampir setahun lamanya.

“Cuma Diva AA nak mengingatkan pada semua bahawa media sosial Diva AA akan terhenti sepanjang Ramadan 1443 Hijrah. Ada hikmahnya. Insya-Allah. Jumpa lagi,” tulisnya.

Mac lalu, hangat diperkatakan apabila pengacara sensasi itu dilaporkan telah digugurkan sebagai pengacara program realiti, Mic On musim kedua di Awesome TV secara serta merta.


Wany Hasrita Nikah Tahun Ini

Dalam diam, penyanyi Wany Hasrita memberi bayangan akan mendirikan rumah tangga pada tahun ini namun bukan dalam masa terdekat.

Bagaimanapun, Wany enggan mengulas lanjut kerana mahu menjaga hati banyak pihak. Ujarnya, dia akan berkongsikan mengenai hal perkahwinanya itu apabila tiba masanya nanti.

“Setiap orang mempunyai perancangan berkahwin, begitu juga saya. Insya-Allah, tahun ini tetapi bukan dalam masa terdekat, tempoh sebulan atau dua bulan ini.

“Apabila kad kahwin sudah keluar berserta tarikh, masa dan tempat ditetapkan, saya pasti akan berkongsi. Jangan risau, saya akan kongsi dahulu, barulah berkahwin.

“Sebab perkara ini juga masih baru. Untuk cakap lebih-lebih, saya pun takut sebab banyak hati dan perkara perlu dijaga. Saya mahu menjaga sebaik mungkin, biar berjalan dengan baik,” katanya.

Dalam pada itu, Wany turut merahsiakan tarikh dirinya dirisik serta bertunang bagi menghormati pihak terbabit. Namun ujarnya, dia akan memaklumkan mengenai pernikahannya.

“Soal merisik dan bertunang, biar saya sahaja yang tahu. Disebabkan cuba sedaya upaya menghormati pelbagai pihak, tetapi kalau nikah, kami akan beritahu,” katanya.

Hangat diperkatakan mengenai dakwaan dia sudah melangsungkan pernikahan pada Sabtu lalu, Wany mengakui terkejut dengan dakwaan berkenaan serta menafikan perkara itu.

“Tidak, saya belum berkahwin lagi. Sabtu lalu, saya mengacarakan program Borak Dulu Baru Buka,” katanya.

Ditanya mengenai bakal suaminya, Wany mengakui dia berharap untuk bertemu jodoh dengan lelaki yang bukan daripada industri hiburan. Ujarnya, dia akan mendedahkan mengenai identiti jejaka itu apabila tiba masnya.

“Saya punya impian untuk berkahwin dengan seseorang yang bukan bekerja dalam industri. Jadi, jika ada jodoh, tercapailah impian itu.

“Jujurnya, apabila berkawan, memang niat ke arah itu memandangkan saya juga sudah berusia 30 tahun. Jadi, fasa main-main sudah berlalu, sekarang ini niat kena betul, iaitu mahu berkahwin.

“Berkahwin untuk ke syurga bersama-sama, insya-Allah. Itu sahaja yang boleh dikongsikan. Untuk pertanyaan berapa lama sudah berkawan, siapa namanya, persiapan dan sebagainya, saya akan beritahu apabila tiba masa,” katanya.


Kongsi Gambar Seksi, Peminat Tegur Eyka Farhana Hormat Bulan Puasa

Sebelum ini pernah ditegur peminat kerana dikatakan berpakaian terlalu seksi, bagaimanapun pelakon Eyka Farhana berkata dia lebih selesa menjadi diri sendiri.

Terbaru, pelakon itu sekali lagi menjadi perhatian ramai apabila meuat naik beberapa keping gambar bagi mempromosikan sebuah jenama antarabangsa.

Namun, apa yang menimbulkan rasa kurang senang netizen adalah pakaian yang digayakan dikatakan terlalu seksi dan mencolok mata.

Perkongsian foto tersebut mendapat pelbagai reaksi daripada netizen yang menegur pelakon itu supaya lebih berpakaian sopan serta menghormati bulan Ramadan.

Bagaimanapun, difahamkan foto tersebut telah pun dipadam oleh Eyka mungkin selepas menerima teguran daripada peminat.


Sarah Hildebrand Benci Tengok Orang Islam Tiba-Tiba Jadi Baik Masa Ramadan

Rasanya lama tak dengar cerita tentang pelakon Sarah Hildebrand. Sebelum ini, pelakon kacukan itu dikecam teruk gara-gara tindakannya membuka tudung.

Bagaimanapun, baru-baru ini namanya kembali menjadi bualan selepas memuat naik video sedang marah-marah dan mencarut-carut di Insta Story.

Menerusi video pendek itu, Sarah mengatakan dia benci melihat sesetengah umat Islam secara tiba-tiba menjadi baik dan berpusu-pusu melakukan kebaikan di bulan Ramadan.

“Awak tahu apa yang lucu, di bulan Ramadan semua nak jadi Muslim yang terbaik. NO!” katanya.

Katanya lagi, janganlah hanya jadi alim dan baik di bulan Ramadan sahaja. Malah, Sarah turut menyeru kepada mereka yang nak melakukan kebaikan buat sahajalah dan jangan pedulikan orang lain.

“F**k you! Dan kalau awak attack orang lain, f**k you too! Leave people alone, let them do watever fuck they want. Just f**k off. Jangan jadi busybody, because it is f**king annoying, f**king irritating!” katanya.

Tidak dapat dipastikan mengapa Sarah secara tiba-tiba marah-marah. Apa pun kita doakan yang baik-baik sahaja sempena bulan Ramadan ini.


10 Tahun Sibuk Berlakon, Saharul Ridzwan Akui Jarang Pergi Masjid

Kini aktif menyebarkan dakwah dan berhijrah ke arah lebih baik, pelakon Saharul Ridzwan berkata pertemuan dengan seorang kenalan baru menjentik hatinya untuk mendekatkan diri dengan agama.

Memetik Kosmo!, Saharul berkata individu itu juga yang menjadi titik tolak untuk dirinya mendalami ilmu agama serta menyertai jemaah tabligh. Katanya, ayat oleh individu itu ternyata membuatkan hatinya tersentuh.

BACA: Tunai Umrah Dengan Isteri, Saharul Ridzwan Belajar Tinggal Anak Demi Sebar Dakwah

“Sebenarnya pembabitan dengan aktiviti tabligh ini tercetus pada Ramadan tahun lalu apabila saya diperkenalkan dengan seorang peniaga bernama Amar yang menjual topi.

“Dia asalnya jurutera tetapi tinggalkan kerjaya bagi menjalankan kegiatan dakwah sambil berniaga, manakala saya pula ketika itu sedang tercari-cari bisnes bersesuaian untuk mengukuhkan ekonomi keluarga.

“Pada awalnya, saya fikir dia ingin saya promosikan produk, namun bukan itu tujuan Amar, sebaliknya sebelum berlalu dia menyatakan kami akan berjumpa lagi, suatu hari nanti kerana Allah.

“Ayat yang diluahkan secara bersahaja itu membuatkan saya tersentuh dan menerbitkan rasa sayu. Dari situ juga saya mula berjinak-jinak mendalami ilmu agama,” katanya.

Katanya lagi, sejak pertempuan tersebut dia memperlahankan kerjaya seninya untuk memperbaiki diri dengan menyertai majlis agama dan solat berjemaah di masjid.

“Saya tak malu untuk mengakui sepanjang 10 tahun sibuk cari rezeki dalam arena ini, saya jarang pergi masjid.

“Alhamdulillah Allah masih sayangkan saya, berikan laluan supaya saya tersedar kembali kepada-Nya. Kalau bukan sekarang saya ke masjid dan belajar memperbaiki amalan, bila lagi?

“Memang banyak ilmu dan pengalaman baharu saya peroleh sepanjang mengikuti jemaah tabligh. Sekarang saya kenal pula rakan seperjuangan dalam industri nasyid,” tambahnya.


“Apa Masalah Bibik Makan Tak Semeja? Awak Nak Dia Duduk Atas Riba Saya Ke?

Baru-baru ini, tular video di aplikasi TikTok apabila netizen mempertikaikan usahawan kosmetik, Datuk Seri Vida tidak duduk semeja dengan pembantu rumah ketika berbuka puasa.

Menerusi video itu, dapat dilihat dua orang pembantu rumahnya sedang makan di meja berasingan dan ada yang mendakwa Vida mengasingkan pekerjanya kerana tidak setaraf.

Tampil menjelaskan perkara itu di Instagram, Vida berkata dia memberi makan pada pembantu rumahnya pada waktu yang sama dengannya makan ketika berbuka.

“Tak ada kerja lain ke, cari pasal nak mengutuk saya. Apa masalah bibik tak semeja dengan saya? Awak nak dia suruh duduk atas riba saya ke?

“Saya bagi bibik makan waktu saya berbuka juga. Dia makan di meja sana, saya makan di meja sini dengan tenangnya. Saya tak fahamlah. Lagi pun bibik makan dengan kakak saya, Mok Jah. Macam satu family. Apa masalah sebenarnya?” katanya.

Perkongsian Vida itu mendapat pelbagai reaksi daripada netizen yang bersetuju dengan pendapatnya itu serta meminta usahawan berkenaan tidak mengendahkan komen negatif.


Usop Ditegur Ibu Gara-Gara Kongsi Berita Isteri Hamil Terlalu Awal

Hujung bulan lalu, penyanyi Usop berkongsikan berita gembira apabila isterinya Nur Fatihah disahkan hamil empat minggu cahaya mata pertama mereka.

Bagaimanapun, keterujaan Usop itu ditegur oleh ibunya kerana terlalu awal berkongsikan perkara itu kepada umum. Malah, Usop mengakui kesilapannya itu mungkin menggores hati pasangan diluar sana yang belum lagi dikurniakan cahaya mata.

“Rezeki dapat baby tak dirancang sebab isteri memang betul-betul teringin nak ada anak. Saya kongsi video itu sebab saya dan isteri terlalu teruja, tambahan pula isteri gembira sangat nak timang anak. Bagi saya, soal zuriat ini tak boleh nak rancang.

“Rezeki Allah yang nak beri. Cuma saya akui kesilapan saya berkongsi terlalu awal. Ibu saya juga tegur mengenai perkara itu,” katanya.

Dalam pada itu, Usop turut berkongsikan rasa kebimbangan akan kesihatan dan keadaan isterinya yang kini berniaga di bazar Ramadan.

“Fatihah meniaga kuih muih di bazar sepanajng bulan puasa ini. Saya sudah melarang namun dia tetap nak meniaga, jadi sebagai suami kenalah bantu apa yang patut,” katanya.

Usop dan Fatihah mendirikan rumah tangga pada 4 Februari lalu selepas tiga bulan mengikat tali pertunangan pada 4 November tahun lalu.


“Mira Filzah Di Luar Nampak Steady, Di Rumah Manja” – Suami

Usia kandungan sudah memasuki lapan bulan dan bakal melahirkan pada awal Mei depan, pelakon Mira Filzah sedang menanti momen terindah melahirkan cahaya mata sulungnya itu.

Memetik Kosmo, Mira berkata meskipun dalam tempoh kehamilan namun dia tetap bekerja namun kebanyakannya hanya melibatkan komitmen dan kerja-kerja bersama produk.

“Buat masa sekarang, tiada apa sangat pun sebab saya tidak terlibat dengan mana-mana penggambaran. Cuma, saya sedang siapkan kerja-kerja fotografi melibatkan beberapa jenama. Saya terpaksa habiskan sepanjang Februari dan Mac sebab nak selesaikan semuanya sebelum cuti bersalin kelak,” katanya.

Berkongsikan pengalaman kehamilan pertamanya, Mira berkata dia turut melalui simptom lazim yang dirasai ibu-ibu hamil lain antaranya sakit belakang dan bengkak kaki.

Sementara itu, suaminya Wan Emir Astar berkata meskipun isterinya sedang sarat hamil namun masih gagah bekerja dari siang hingga ke alam.

Mengakui bimbang, namun dia sangat mengagumi semangat isterinya yang masih kuat bekerja walaupun dalam fasa trimester terakhir kehamilan.

“Memang risau dia bekerja dalam keadaan sarat, tapi bila balik rumah, dia minta saya urut. Bila dia keluar, nampak ‘steady’. Dia ‘iron lady’ ketika bekerja tetapi di rumah, manja sikit. Sebenarnya saya terkejut juga dia masih gagah tapi Mira memang seorang yang rajin bekerja,” kata Emir.


Aisar Khaled Dikecam Buat ‘Content’ Hidup Bujang Tapi Tayang Duit

Sebut saja nama Aisar Khaled, pasti ramai mengenali influencer kontroversi itu. Apa saja konten yang dibuat pemuda itu pasti akan menjadi perhatian ramai.

Baru-baru ini, Aisar ada memuat naik content terbaru di akaun Tiktok miliknya memaparkan kehidupan sebagai orang bujang. Bagaimanapun, Aisar sekali lagi dikecam oleh netizen yang kurang senang dengan konten tersebut.

BACA: Baru 22 Tahun, Aisar Khaled Berjaya Beli Kondominum Mewah RM1 Juta Dekat KLCC

Mana tidaknya, menerusi video itu Aisar seolah sedang mengeluh ketika membuat peti sejuk di rumahnya dan ada sebiji telur.

Namun, apa yang lebih menjadi perhatian apabila peti sejuknya itu dipenuhi dengan bungkusan duit RM1. Bukan itu saja, dia kemudian mahu mengambil kasut dan membancuh teh, namun memaparkan banyak longgokan duit.

Perkongsian Aisar itu mendapat pelbagai reaksi daripada netizen yang mengecam tindakan pemuda itu seolah menunjuk-nunjuk.

Nanti dia buat video minta maaf korang roger la ye. pic.twitter.com/rtOqwBWwie

Video itu turut dimuat naik oleh pengguna Twitter dengan menulis kapsyen menyindir Aisar bahawa pemuda itu akan membuat permohonan maaf seperti yang pernah dilakukannya sebelum ini.

Dalam pada itu, ada segelintir netizen tidak faham apa sebenarnya motif di sebalik video itu. Malah, ada yang menegur tindakannya itu boleh mengundang bahaya lebih-lebih lagi jika ada individu yang berniat jahat.


Dikutuk Curang Tak Padan Dengan Muka, Shuk Sahar Tak Pernah Melenting

Sejak tahun lalu, hangat diperkatakan kembali mengenai rumah tangga Shuk Sahar apabila isterinya, Rossa Sera sering berkongikan luahan hati serta mendedahkan wujudnya orang ketiga.

Malah, baru-baru ini tular video dikongsikan oleh netizen di aplikasi TikTok memaparkan pelawak itu berjalan bersama seorang wanita dipercayai kekasih gelapnya.

Bagaimanapun, menerusi sesi Live di TikTok Shuk ada meluahkan perasaannya mengenai rumah tangganya yang dikatakan sedang bergolak.

Memetik Astro Gempak, Shuk berkata dia tidak pernah melenting dengan apa yang diperkatakan oleh netizen terhadap dirinya selama ini. Katanya lagi, orang ramai tidak tahu hal sebenar dan bagaimana dia melalui perkara itu.

“Saya sekali pun tak pernah melenting, aku terima guys. Orang kata Shuk curang, tak padan dengan muka, aku cuma nak korang fikir betul-betul life aku korang tak tahu story dia sepenuhnya, itu saja boleh cakap.

“Macam mana aku struggle, bila aku hilang semua macam mana aku try cari ruang. Mungkin kadang-kadang, silap aku nampak besar pada korang, aku minta maaf. Kalau rasa apa yang korang tengok tak suka di mata korang aku minta maaf,” katanya.

Dalam pada itu, Shuk berkata dia memilih untuk tidak menceritakan kisah sebenarnya yang berlaku di media sosial dan biarlah hanya orang yang benar-benar kenal sahaja mengetahui

Malah, bersempena bulan Ramadan ini Shuk memohon maaf andai kontroversi dirinya itu menggangu fikiran orang lain.

“Untuk cerita sebenar sepenuhnya tentang diri ni, aku tak nak cerita di media sosial. Biar orang betul-betul kenal je tahu, Aku minta maaf, kalau korang rasa tak best. Malah di bulan puasa ini juga aku ambik kesempatan maafkan korang,” katanya.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.


Anzalna Nasir Dah Tahu Jantina Anak Tapi Mahu Rahsiakan Dulu

Usia kandungan sudah mencecah lapan bulan, pelakon Anzalna Nasir berkata dia belum bersedia untuk berkongsikan mengenai jantina anak keduanya itu.

Menurut Anzalna, dia sengaja mahu merahsiakannya kerana mahu beri kejutan kepada keluarga dan rakan-rakan.

BACA: Hamil 8 Bulan, Anzalna Nasir Bakal Timang Anak Kedua Aidilfitri Nanti

“Alhamdulillah kandungan sudah memasuki lapan bulan. Saya tiada niat nak rahsiakan kandungan kedua ini tapi saya menunggu waktu yang tepat sebelum berkongsi kepada umum.

“Sejujurnya saya sudah tahu jantina anak dalam kandungan tapi saya rahsiakan untuk memberi kejutan kepada keluarga dan teman-teman rapat,” katanya.

Anzalna berkata anak sulungnya, Eidress sudah faham dia bakal mendapat adik. Dalam pada itu, sejak dirinya hamil suaminya, Hanif Zaki tidak benarkan dia bekerja.

“Eidrees sudah faham yang dia bakal mendapat adik. Saya harap Eidrees dapat jadi abang yang baik.

“Suami pula sejak tahu saya hamil dia tak bagi saya bekerja. Kalau boleh nak saya duduk di rumah tetapi saya agak degil. Selepas saya pujuk, dia memberikan kebenaran untuk saya menjayakan beberapa kempen.

“Saya tak sangka selepas bertudung dan hamil anak kedua, banyak rezeki masuk. Tetapi saya memilih mengikut kesesuaian dan menerima tawaran yang benar-benar berbaloi,” katanya.


“Saya Lelaki Baik Bukan Buaya, Jangan Takut Berkawan Dengan Saya” – Zoey

Pelakon dan pengacara, Zoey Rahman menafikan dia sedang bercinta dengan pelakon baru, Shakira Stephen sebaliknya mereka hanya berkawan rapat sahaja.

Menurut Zoey, dia sudah lama mengenai Shakira iaitu sejak empat tahun lalu namun kemudian mereka tidak berhubung kerana lost contact.

BACA: Lama Tak Tayang Zoey, Zarina Anjoulie Nak Hubungan Lebih Private

“Kami memang rapat sebagai kawan, untuk pergi makan-makan, ‘hang out’ dan luah perasaan.

“Kami kawan dan kenal masa dia menyertai program On Air kendalian Pak Nil (Datuk Aznil). Selepas itu, kami ‘lost contact’ dan baru-baru ini jumpa balik. Saya terkejut juga baca artikel di Harian Metro,” katanya.

Selepas melalui banyak siri ‘teman tapi mesra’ sebelum ini, Zoey berkata dia tidak menolak seandainya Shakira ditakdirkan jodohnya.

“Kalau dia jodoh saya, saya terima seadanya. Dia wanita yang baik, jujur dan sopan santun. Saya okey kalau memang ada jodoh. Kalau tak jadi nanti, orang cakap lain pula sebab itu selalu bertukar-tukar.

“Hingga ada yang komen saya ‘buaya’. Saya bukan ‘buaya’. Saya lelaki baik. Wanita di luar sana jangan takut berkawan dengan saya,” katanya.


Bergelar Profesor Madya, Soo Wincci Jadi Pensyarah Di UiTM

Sebut saja nama Dr Soo Wincci, pasti ramai tahu pelakon dan penyanyi itu sememangnya layak digelar beauty with brain.

Mana tidaknya, Wincci mencipta sejarah apabila menjadi Miss World Malaysia pertama dilantik sebagai Profesor Madya dalam bidang muzik dan kini mengajar di Universiti Teknologi MARA (UiTM).

Malah, pelantikannya melayakkannya mendapat pengiktirafan Malaysia Book Of Records (MBOR) pada 1 April lalu.

“Tarikh itu secara rasminya saya dilantik sebagai Profesor Madya. Bermula ratu cantik, terbang ke sana sini demi menuntut ilmu dan menimba pengalaman.

“Akhirnya, langkah saya ke alam profesor pula. Saya kini menjadi pensyarah mengajar penuntut Universiti Teknologi MARA (UiTM), Shah Alam dalam subjek produksi muzik dan perniagaan. Saya mengajar dalam 70 hingga 80 pelajar yang semuanya dalam golongan B40,” katanya.

Berkongsikan mengenai kerjayanya kini sebagai pensyarah, Wincci berkata jadual tugasannya tidak mengganggu komitmen lain.

“Saya hanya akan terbang ke Valencia, Sepanyol pada cuti semester atau selepas selesai peperiksaan. Saya akan mengajar untuk sesi virtual sekiranya berada di lokasi negara lain.

“Saya mengajar hampir setiap hari di UiTM, kecuali Sabtu dan Ahad. Jadi, bolehlah fokus minat sebagai artis dan kerja produksi,” katanya.

Dalam pada itu, baki pengajian doktor falsafah (PhD) kedua dalam bidang produksi artistik hanya berbaki satu sesi latihan industri.

“Saya sasarkan lapan PhD sebenarnya. Sekarang, baru dua. PhD ketiga saya berkemungkinan ambil jurusan undang-undang antarabangsa. Cuma, belum tahu universiti manakah nak teruskan,” katanya

Berkongsikan mengenai rutin berpuasa setiap tahun, Wincci meluahkan rasa syukur kerana dapat berpuasa selama sebulan di Malaysia.

“Ini tahun ke-11 saya berpuasa. Tiga tahun sebelum ini, saya berpuasa di Sepanyol. Dapat juga lepas rindu berbuka puasa dan bersahur di negara sendiri. Dan tentunya amalan berpuasa mengajar saya bukan setakat menahan lapar dahaga, tetapi bersabar,” katanya.


Tak Malu Mengaku Hanya Ada SPM, Ayu Raudhah Mula Berjinak Buat Bisnes

Lama rasanya tak dengar cerita tentang pelakon Ayu Raudhah yang juga adik kepada pelakon jelita Rozita Che Wan. Pasti ramai rindu nak tengok Ayu beraksi di kaca televisyen.

Memilih untuk memperlahankan karier seni selepas berkahwin, Ayu mengakui dia masih menyimpan perasaan rindu terhadap dunia lakonan. Masih menerima tawaran, bagaimanapun Ayu berkata dia mahu mengutamakan lima anaknya.

BACA: Pernah Dua Kali Keguguran, Ayu Raudhah Gembira Dikelilingi Anak Ramai

“Rindu terhadap dunia lakonan itu tidak pernah surut. Tambah kalau tengok drama lakonan sendiri diulang siar di TV, lagi menebal kerinduan. Kali terakhir saya berlakon drama Cinta Bukan Kristal untuk slot Akasia TV3 pada 2018. Ikutkan sampai sekarang tawaran berlakon masih kunjung tiba.

“Tapi sejak merantau ikut tuntutan kerja suami termasuk ke Kedah dan kini Seremban, memang saya fikir banyak kali nak terima tawaran berlakon.

“Tambah pula berlakon perlu pengorbanan masa. Saya pula seboleh-bolehnya nak tengok anak membesar depan mata,” katanya.

Dalam pada itu, Ayu juga kini mula menceburi dunia perniagaan dengan mengeluarkan produk kecantikan kulit, pakaian perempuan dan lelaki serta tudung.

“Saya tidak belajar tinggi. Saya tak malu mengakuinya, bahkan bangga dengan semangat diri. Saya hanya lulusan Sijil Pelajaran Malaysia (SPM). Malah tak ada latar belakang jurusan perniagaan pun.

“Namun saya percaya pengalaman menjadi azimat berharga. Lalu ketika pihak byLR mempelawa untuk menjadi rakan strategik bagi memasarkan jenama itu, saya cabar diri.

“Komitmen saya bukan setakat duta, tapi juga ke depan dalam meningkatkan pengaruh serta kesedaran jenama itu. Saya fikir ini juga masa dan peluang terbaik untuk melangkah ke fasa lain sebagai usahawan,” katanya.


Kejar Akhirat, Mia Ahmad Seronok Masuk Kelas Mengaji Dengan Suami

Perkongsian pelakon Mia Ahmad menjadi perhatian memaparkan suaminya yang juga penjaga gol Johor Darul Takzim, Mohd Izham Tarmizi mengikuti kelas Al-Quran.

Menerusi entri itu, Mia memberitahu dia dan suami mengukuti kelas mengaji sejak dua tahun lalu serta meluahkan rasa syukur sudah mampu membaca Al-Quran.

BACA: Dulu Sentap Suami Jarang Ucap I Love You, Mia Ahmad Kini Lebih Matang

Mia turut berkata perkongsiannya itu bukanlah mahu menunjuk-nunjuk ibadah yang dilakukan sebaliknya hanya berkongsikan perjalanan mereka sempena bulan Ramadan.

“Dua tahun yang lalu, selepas saya dan suami sama-sama mempelajari kelas Al-Quran. Post ini bukan untuk menunjuk-nunjuk kebaikan ya tapi just sharing jouney kami bersama sempena bulan Al-Quran,” tulisnya.

Dalam pada itu, Mia berkata ianya memori paling indah sepanjang perkahwinannya bersama Izham serta berharap ianya menjadi inspirasi buat keluarga di luar sana.

“Yang pasti ni lah memori paling terindah dalam perkahwinan kami. Ya Saya tau hangpa takmau tau pun. Just sharing hopefully dapat beri inspirasi kepada keluarga di luar sana untuk sama-sama kita menuju Jannatul Firdausi. Amin,” tulisnya.

Mia mendirikan rumah tangga dengan Izham Tamiri pada 13 Januari 2017 dan dikurniakan dua cahaya mata, Sayf Issa dan Iris.


Tular Video Shuk Sakan Dating, Sera Pula Bawa Diri Balik Sabah

Sejak tahun lalu, hangat diperkatakan kembali mengenai rumah tangga Shuk Sahar apabila isterinya, Rossa Sera sering berkongikan luahan hati serta mendedahkan wujudnya orang ketiga.

Baru-baru ini tular lagi video dikongsikan oleh seorang pengguna di aplikasi TikTok memaparkan sepasang kekasih berjalan berpelukan di sebuah pusat beli belah.

BACA: Isteri Shuk Sahar Kongsi Video Dipujuk Rayu, Baru Je Nak Mula Hidup Baru

Menerusi video berkenaan, dapat dilihat seorang lelaki seakan menyerupai pelawak itu bersama seorang wanita didakwa skandal kepada Shuk.

best ye shuk shopping raya dgn scandal ?? #fyp #foryoupage #viraltiktok #shuksahar #farah #fyp? #foryoupageofficiall #viralkan

Malah, video tersebut turut mendapat perhatian Sera yang turut meninggalkan komen. Sera memohon orang ramai mendoakan agar dia dimurahkan rezeki buat anak-anaknya. Malah, Sera turut mendoakan buat wanita tersebut agar semoga berbahagia di atas penderitaan orang lain.

Sedang hangat diperkatakan mengenai video itu, sementara itu menerusi perkongsian terbaru Sera memaklumkan dia bersama anak-anak pulang ke Sabah. Lebih sebak, Sera mengatakan dia akan terus berusaha mencari nafkah buat kedua anaknya selagi dia masih hidup.

Perkongsian Sera itu mendapat pelbagai reaksi daripada netizen yang turut sedih melihat nasib Sera dan anak-anak.

Tidak kurang juga, ramai yang terus memberikan kata-kata semangat buat Sera dalam meneruskan kehidupan dan diberikan kekuatan untuk menempuh ujian.


Fara Fauzana Sedia Jadi ‘Nanny’ Anak Mizz Nina

Pada Mac lalu, pasangan selebriti Mizz Nina dan Noh Salleh mengumumkan berita gembira mereka mengambil anak angkat yang diberi nama Musa.

Baru-baru ini, Mizz Nina ada memuat naik perkongsian di Instagram menitipkan rasa syukur di atas ujian yang diberikan terutamanya ketika di bulan Ramadan.

Menerusi entri itu, Nina berkata ujian yang diberikan Allah untuk menguji seseorang itu untuk melihat bagaimana kita menghadapi ujian berkenaan.

Tambahnya, ujian yang kita rasai akan menyucikan diri kita sendiri. Ujarnya, kadangkala kita perlu merasai kesakitan supaya boleh menjadi hamba Allah sentiasa bersyukur dan berserah diri kepada Allah.

Dalam pada itu, Mizz Nina turut berdoa agar diizinkan Allah untuk menyambut bulan Ramadan dengan yang lebih lembut dan bersedia untuk beribadah.

Malah, Mizz Nina berkata keadaan sekarang juga sangat berbeza apatah lagi dia kini bergelar seorang ibu dan diperlukan banyak nasihat.

Perkongsiannya itu mendapat pelbagai reaksi daripada netizen yang memberikan kata-kata positif buat Mizz Nina dan paling menjadi perhatian adalah komen daripada pengacara popular, Fara Fauzana yang bersedia untuk menjadi ‘nanny’ kepada Musa jika Mizz Nina mahu keluar berbuka berdua bersama suaminya.

Mizz Nina mendirikan rumah tangga dengan Noh pada 1 Julai 2011. Sehingga kini, pasangan itu belum dikurniakan cahaya mata lagi. Sebelum ini, Mizz Nina dilaporkan pernah menjalani rawatan kesuburan persenyawaan in-vitro (IVF).


“Kalau Ada Jodoh, Hari Ini Juga Saya Kahwin”

Tidak terlepas dengan pertanyaan mengenai jodoh dan hasrat mendirikan rumah tangga, penyanyi Hael Husaini berkata dia enggan terlalu berasa tertekan.

Bagaimanapun, Hael berkata kehidupannya kini sudah cukup sempurna dengan kehadiran tiga orang anak angkat, Nur Helena, 5, Haelmy dan Haelman, kembar yang berusia setahun.

BACA: Hael Husaini Dituduh Buat Pembedahan Plastik Sebab Nampak Makin Kacak

“Selalu jugalah orang tanya bila nak anak-anak saya ini akan dapat ibu. Maksudnya ornag tanya bila saya nak berkahwinlah. Tak adalah tertekan, cuma bila ditanya, saya sendiri pun tak ada jawapan.

“Pasal jodoh atau kahwin ini, benda yang sama saya akan cakap. Kalau ada jodoh hari ini , maka hari ini jugalah saya kahwin. Saya ini sentiasa saja bersedia, tapi itulah, jodoh yang belum sampai,” katanya.

Ditanya mengenai penjagaan anak, Hel berkata keluarganya banyak membantu lebih-lebih lagi dia perlu bekerja untuk membesarkan anak-anaknya.

“Alhamdulillah, keluarga banyak bantu. Bila saya bekerja, ibu saya tolong tengok-tengokkan anak-anak. Tak apalah, yang penting saya tetap akan bekerja keras, cari duit untuk besarkan anak dan bahagiakan keluarga,” katanya.


“Isteri Saya Tak Suka Barang Kemas, Satu Pun Tak Nak Pakai” -Aliff Syukri

Sudah menjadi lumrah wanita sukakan kecantikan lebih-lebih lagi perhiasan barang kemas. Malah, ada yang mengumpul barang kemas hingga mencecah ribuan ringgit.

Bagaimanapun, berbeza dengan isteri kepada jutawan kosmetik, Datuk Seri Aliff Syukri iaitu Datin Shahida yang kurang gemar memakai barangan kemas.

BACA: Tak Sempat Cuci Berak, Aliff Syukri Lari Lintang Pukang Rumah Terbakar

Baru-baru ini, Aliff ada berkongsikan posting di Instagram memaparkan video bersama pelakon Ifa Raziah dan usahawan Kak KM yang menunjukka perhiasan emas mereka.

Dapat dilihat perhiasan emas yang dipakai kedua mereka besar belaka dan memang banyak. Shahida yang berada di dalam video turut terkejut apabila kedua mereka berkongsikan harga emas yang dipakai.

Sementara itu, menerusi kapsyen Aliff berkata jika dia perempuan sudah pasti tidak mahu kalah dengan mereka berdua untuk memakai barang kemas.

Dalam pada itu, apa yang lebih menjadi perhatian penampilan Shahida yang kelihatan manis berbaju kurung meskipun tidak memakai sebarang barang kemas.